open-index/open-wikipedia-markdown huggingface dataset:
നീലമാറൻ കാട

ഒരു കാട വർഗ്ഗമാണ് **നീലമാറൻ കാട**. (ശാസ്ത്രീയ നാമം: Coturnix chinensis chinensis) ഇംഗ്ലീഷിൽ Blue-breasted Quail , Asian Blue Quail, Chinese Painted Quail, King Quail എന്നൊക്കെ പേരുകളുണ്ട്.

കരിമാറൻ‌ കാടകളേക്കാൾ ചെറിയവയാണ്. പൂവന് പുരികം, നെറ്റി, കഴുത്തിന്റെ വശങ്ങൾ, മാറിടത്തിന്റെ താഴെ പകുതി, ദേഹത്തിന്റെ വശങ്ങൾ എന്നിവ ചാരനിറം കലർന്ന നീലനിറമാണ്. ബാക്കി എല്ലാ ഭാഗവും തവിട്ടുനിറമാണ്. താടി കറുത്തതാണ്. താടിയുടെ രണ്ടു വശവും വെള്ളനിറമാണ്. തൊണ്ടയുടെ താഴെ വെളുത്തനിറമാണ്.

## ജീവിത കാലം
സാദാരണ ആയി 5-7 കൊല്ലം ആണ് ജീവിത കാലം നല്ല സംരക്ഷണയിൽ 17 കൊല്ലം വരെ ജീവിക്കും.  

ഡിസംബറിനും മാർച്ചിനും ഇടക്കാണ് മുട്ടകളിടുന്നത്. മണ്ണിൽ ചെറിയ കുഴികൾ ഉണ്ടാക്കിയാണ് മുട്ടകളിടുന്നത്.

## പുറത്തേക്കുള്ള കണ്ണികൾ
* BirdLife Species Factsheet 
* IUCN Red List
* ITIS Standard Report Page: Coturnix chinensis taxonomic details (includes subspecies) 
* Information on keeping and breeding the Chinese Painted Quail and its mutations 

വർഗ്ഗം:പക്ഷികൾ - അപൂർണ്ണലേഖനങ്ങൾ
വർഗ്ഗം:കേരളത്തിലെ പക്ഷികൾ
വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
ദയാനന്ദ സരസ്വതി

ഇന്ത്യയിലെ ഒരു ഹിന്ദു തത്വചിന്തകനും നേതാവുമായിരുന്നു **ദയാനന്ദസരസ്വതി** എന്നറിയപ്പെട്ട **മൂലശങ്കർ തിവാരി** () (12 ഫെബ്രുവരി 1824 – 30 ഒക്റ്റോബർ 1883). ഹിന്ദുമതത്തിലെ അനാചാരങ്ങൾക്കും അന്ധവിശ്വാസങ്ങൾക്കുമെതിരായി രൂപീകരിക്കപ്പെട്ട ആര്യസമാജത്തിന്റെ സ്ഥാപകനാണ് ഇദ്ദേഹം.

## ജീവിതരേഖ
മൂലശങ്കർ 1824-ൽ ഗുജറാത്തിൽ അംബാശങ്കറിന്റെ മകനായി ജനിച്ചു. വിഗ്രഹാരാധനയെയും അനാചാരങ്ങളെയും ചെറുപ്പത്തിലേ എതിർത്തുവന്നു. 

ഇരുപത്തൊന്നാം വയസ്സിൽ വീടുവിട്ടിറങ്ങിയ മൂൽ ശങ്കർ കുറെക്കാലത്തെ അലച്ചിലിനൊടുവിൽ ഉത്തർപ്രദേശിലെ മധുരയിൽ സ്വാമി വൃജാനന്ദയുടെ ശിഷ്യത്വം സ്വീകരിക്കുകയും ദയാനന്ദ സരസ്വതി എന്ന പേര് സ്വീകരിക്കുകയും ചെയ്തു.

## അവലംബം


വർഗ്ഗം:1824-ൽ ജനിച്ചവർ
വർഗ്ഗം:ഫെബ്രുവരി 12-ന് ജനിച്ചവർ
വർഗ്ഗം:1883-ൽ മരിച്ചവർ
വർഗ്ഗം:ഒക്ടോബർ 31-ന് മരിച്ചവർ
വർഗ്ഗം:ഹൈന്ദവാചാര്യന്മാർ
വർഗ്ഗം:ഇന്ത്യയിലെ തത്ത്വചിന്തകർ
വർഗ്ഗം:ആര്യസമാജം
[[വർഗ്ഗം:ഗുജറാത്തികൾ 

ചാതുർവർണ്ണ്യം മയാ സൃഷ്ടം ഗുണകർമ്മ വിഭാഗശ: എന്ന മഹാഭാരത ശ്ലോകത്തിലെ വർണ്ണ്യം എന്ന വാക്കിന് വരിക്കുന്നത് എന്ന അർത്ഥം നൽകിക്കൊണ്ട് വർണ്ണ്യം എന്നത് സൂചിപ്പിക്കുന്നത് ജാതിയെ അല്ല എന്ന ന്യായീകരണം ആദ്യമായി നൽകിയത് ദയാനന്ദ സരസ്വതിയാണ്.
ധനുഷ്കോടി (ചലച്ചിത്രം)

പ്രിയദർശർ - മോഹൻലാൽ കുട്ടു കെട്ടിൽ 1989-ൽ ചിത്രീകരണം തുടങ്ങി 1990-ൽ റിലീസ് ചെയ്യാൻ തിരുമാനിച്ച ഒരു മലയാളം സിനിമ ആയിരുന്നു ***ധനുഷ്കോടി***. ഗിരിജാ ഷെറ്റാർ ആയിരുന്നു ഈ ചിത്രത്തിലെ നായിക. വൻ ബഡ്ജറ്റിന്റെ ആധിക്യത്താൻ ഉപേക്ഷിക്കാൻ തീരുമാനിക്കപെട്ട ഈ ചിത്രത്തിന്റെ  60 % ചിത്രീകരണം പൂർത്തിയായിരുന്നു.

ശ്രീലങ്ക,ധനുഷ്കോടി എന്നിവിടങ്ങളിൽ ആയിരുന്നു 'ധനുഷ്കോടി' യുടെ ചിത്രികരണം. ദക്ഷിണേന്ത്യൻ സംസ്ഥാനങ്ങളിലെ മാർക്കറ്റ് ലക്‌ഷ്യം വച്ച് നിർമ്മിച്ച ഈ ചിത്രം, അക്കാലത്ത് മലയാളത്തിലെ എറ്റവും വലിയ ബഡ്ജറ്റ് ചിത്രമായി മാറുമായിരുന്നു. മോഹൻലാലിനെ കൂടാതെ രഘുവരനും ഒരു കഥാപാത്രത്തെ  ഈ ചിത്രത്തിൽ അവതരിപ്പിച്ചിരുന്നു.

## പുതിയ വാർത്ത

### ധനുഷ്കോടി - പ്രണവ് മോഹൻലാലും അമൽനീരദും

ധനുഷ്കോടി പ്രണവ് മോഹൻലാലിനെ  നായകൻ ആക്കി വീണ്ടും ചിത്രീകരിക്കാൻ പ്രമുഖ സംവിധായകൻ അമൽ നീരദ് തീരുമാനിച്ചതായി   ചില വാർത്തകൾ 

കേൾക്കുന്നു.പ്രിയദർശന്റെ തിരക്കഥയിലാണ് അമൽ നീരദ് ഈ സിനിമയൊരുക്കുന്നത് എന്നാണ് റിപ്പോർട്ടുകൾ.

## അവലബം

വർഗ്ഗം:പുറത്തിറങ്ങാത്ത മലയാളചലച്ചിത്രങ്ങൾ
കപ്പൂച്ചിൻ സഭ

അസ്സീസിയിലെ വി. ഫ്രാൻസിസ് സ്ഥാപിച്ച മൂന്നു സഭകളിൽ ആദ്യത്തേതിന്റെ ഉപവിഭാഗമാണ് **കപ്പൂച്ചിൻ സഭ**. പുരുഷൻന്മാർക്കും സ്ത്രീകൾക്കുമായി ഓരോ സന്യാസസഭകളും കുടുംബജീവിതക്കാർക്കുവേണ്ടി   ഒരു സഭയും ഫ്രാൻസിസ് സ്ഥാപിച്ചു. പുരുഷവിഭാഗം `ഓർഡർ ഒഫ് ഫ്രയേഴ്‌സ് മൈനർ' എന്നറിയപ്പെടുന്നു. ഇതിന്റെ നിയമാവലിയെ അടിസ്ഥാനമാക്കി മൂന്ന് ഉപവിഭാഗങ്ങൾ കാലക്രമത്തിൽ നിലവിൽ വന്നു. അതിൽ ഒന്നാണ് കപ്പുച്ചിൻ സഭ.

## ചരിത്രം
1525-ൽ മത്തേയൊ ബാസിയൊ എന്ന യുവ വൈദികൻ നിയമാവലി കർശനമായി അനുസരിച്ച് ജീവിക്കുന്നതിനുള്ള സ്വാതന്ത്ര്യത്തിനായി സഭാധികാരികളെ സമീപിച്ചു. അതു ലഭിക്കാതായപ്പോൾ മാർപ്പാപ്പയോട് അപേക്ഷിച്ചു. മാർപ്പാപ്പ അത് അംഗീകരിച്ചു. ലുഡ്‌വിക്കോ, റഫായേലെ എന്നീ സഹോദരന്മാരും മത്തേയോടൊപ്പം ചേർന്നു പുതിയ ജീവിതരീതി ആരംഭിച്ചു. ഇറ്റലിയിലെ കമറീനോ പട്ടണത്തിലാണ് ഇവർ ആദ്യം താമസം തുടങ്ങിയത്. ഇവരുടെ ലളിതജീവിതത്തിൽ ആകൃഷ്ടരായി പലരും ഇവരോടൊപ്പം ചേർന്നു. ആദ്യവർഷങ്ങൾ സംഭവബഹുലമായിരുന്നു. 1528-ൽ മാർപ്പാപ്പാ കപ്പുച്ചിൻസഭയ്ക്ക് പൂർണമായ അംഗീകാരം നൽകി. നീണ്ട താടിയും നീണ്ടു കൂർത്ത ശിരോവസ്ത്രത്തോടുകൂടിയ സന്യാസവേഷവുമായി കമറീനോ പട്ടണത്തെരുവീഥികളിൽ ആദ്യമായി ഇവർ പ്രത്യക്ഷപ്പെട്ടപ്പോൾ അലഞ്ഞുനടക്കുന്ന സന്യാസികളാണെന്ന് ധരിച്ച് കുട്ടികൾ വിളിച്ചുപറഞ്ഞു: `സ്കാപ്പുച്ചീനി റോമിത്തി'  എന്ന്. നീണ്ട ശിരോവസ്ത്രം കാരണത്താൽ സാമാന്യജനവും അവരെ അങ്ങനെ വിളിക്കാൻ തുടങ്ങി ക്രമേണ കപ്പുച്ചിനി (കപ്പുച്ചിൻസ്) എന്ന് ഈ ഫ്രാൻസിസ്ക്കൻ സഭാവിഭാഗം അറിയപ്പെട്ടു. കേരളത്തിൽ ഇപ്പോൾ നാലു പ്രോവിൻസുകളിലായി ആയിരത്തോളം അംഗങ്ങൾ ഉണ്ട് . കേരളത്തിൽ ആദ്യമായി കപ്പുച്ചിൻ ആശ്രമം തുടങ്ങിയത് കൊല്ലത്താണ്. ഇപ്പോൾ വിവിധ സ്ഥലങ്ങളിൽ ആശ്രമങ്ങളും ഇന്ത്യയുടെ പല ഭാഗങ്ങളിൽ മിഷൻ കേന്ദ്രങ്ങളുമുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ക്രിസ്ത്യൻ സമുദായങ്ങൾ
ഇഷ്ടാർ

**ഇനന്ന ** സ്നേഹം, സൗന്ദര്യം, ലൈംഗികത, ആഗ്രഹം, ഫെർട്ടിലിറ്റി, യുദ്ധം, നീതി, രാഷ്ട്രീയ ശക്തി എന്നിവയുമായി ബന്ധപ്പെട്ട പുരാതന മെസൊപ്പൊട്ടേമിയൻ ദേവതയാണ്. ഇനന്ന തുടക്കത്തിൽ  സുമേറിൽ ആരാധിക്കപ്പെടുകയും പിന്നീട് അക്കാദിയന്മാർ, ബാബിലോണിയർ, അസീറിയർമാർ *ഇഷ്തർ* എന്ന പേരിൽ ആരാധിച്ചു. "സ്വർഗ്ഗരാജ്യത്തിലെ രാജ്ഞി" എന്നറിയപ്പെട്ട ഇനന്ന ഊരുക്കിനടുത്തുള്ള, ഇയന്നാ എന്ന ക്ഷേത്രത്തിൻെറ സംരക്ഷക ദേവതയായിരുന്നു. മനുഷ്യരിലും മൃഗങ്ങളിലും ലൈംഗികാസക്തി ജനിപ്പിക്കുന്ന ഇഷ്ടാറിന് അടിമകളെ ബലികഴിച്ചിരുന്നു. ചന്ദ്രദേവനായ സീനിന്റെ പുത്രിയായും സൂര്യദേവനായ ഷാമാഷിന്റെ സഹോദരിയായും കരുതപ്പെടുന്ന ഇഷ്ടാറിന്റെ കാമുകനാണ് തമൂസ്. തമൂസിന്റെ വിയോഗത്തിൽ അനുശോചിക്കാൻ വിശ്വാസികൾ ജൂൺ-ജൂലൈ മാസങ്ങളിൽ കൂട്ടക്കരച്ചിൽ നടത്താറു്. ജൂലൈ-ആഗസ്ത് മാസങ്ങളിൽ തമൂസിന്റെ തിരിച്ചുവരവും ആഘോഷിക്കും. ക്രിസ്തുമതത്തിന്റെ ആവിർഭാവത്തിനുമുമ്പ് റോമിൽ ഈ ദേവതയെ ആരാധിച്ചിരുന്നു. യുദ്ധദേവതയായും ഇഷ്ടാർ ആരാധിക്കപ്പെട്ടിരുന്നു.
## കുറിപ്പുകൾ

## അവലംബം

## പുറംകണ്ണികൾ

*Ancient Mesopotamian Gods and Goddesses: Inana/Ištar (goddess)
*"Documents that Changed the World: The Exaltation of Inanna, 2300 BCE", University of Washington News, May 5, 2015 

വർഗ്ഗം:ബാബിലോണിയൻ ദൈവങ്ങൾ
വർഗ്ഗം:ആകാശദേവതമാർ
വർഗ്ഗം:യുദ്ധ ദേവതകൾ
അബൂ യൂസുഫ്

എട്ടാം നൂറ്റാണ്ടിലെ ഒരു ഇസ്‌ലാമികപണ്ഡിതനും സാമ്പത്തികവിദഗ്ദനുമായിരുന്നു **യഅ്ഖൂബ് ബിൻ ഇബ്റാഹിം അൽ-അൻസാരി** (    ) എന്ന **അബൂ യൂസുഫ്** () (d.798). അബൂഹനീഫയുടെ ശിഷ്യനായിരുന്ന അദ്ദേഹം ഹനഫി മദ്‌ഹബിന്റെ വികാസത്തിൽ വലിയ പങ്കുവഹിച്ചു. ഖലീഫ ഹാറൂൻ റഷീദിന്റെ കാലത്ത് ന്യായാധിപനായി സേവനമനുഷ്ഠിച്ച അബൂ യൂസഫ് രാഷ്ട്രത്തിന്റെ നികുതിവ്യവസ്ഥയെ കുറിച്ച് കിതാബ് അൽ ഖറാജ് എന്ന ഗ്രന്ഥം രചിച്ചത് വിഖ്യാതമായിത്തീർന്നു.
## ജീവിതരേഖ
എട്ടാം നൂറ്റാണ്ടിൽ ഇറാഖിലെ കൂഫയിലും ബഗ്ദാദിലുമായി ജീവിച്ചിരുന്ന അബു യൂസഫ്, പ്രവാചകൻ മുഹമ്മദിന്റെ കാലത്ത് മദീനയിലുണ്ടായിരുന്ന സാദ് ഇബ്ൻ ഹബ്തയുടെ വംശാവലിയിലാണ് ജനിച്ചത്. ദരിദ്രമായ കുടുംബ പശ്ചാത്തലം കാരണം, തന്റെ വിദ്യാഭ്യാസം പൂർത്തീകരിക്കുന്നതിന് മുൻപ് തന്നെ ഉപജീവനമാർഗ്ഗങ്ങൾ തേടാൻ അബൂ യൂസഫ് നിർബന്ധിതനായി എന്നാണ് പറയപ്പെടുന്നത്. തയ്യൽക്കാരനായി ജോലിചെയ്യുമ്പോഴും അദ്ദേഹം പഠനം തുടർന്നു എന്നാണ് ചരിത്രം. പഠനത്തോട് അബൂ യൂസഫിന്റെ പ്രതിപത്തി തിരിച്ചറിഞ്ഞ ഗുരു അബൂ ഹനീഫ, തന്റെ പ്രിയശിഷ്യന്മാരിൽ അബൂ യൂസഫിനെ ചേർക്കുകയായിരുന്നു. വ്യത്യസ്ഥങ്ങളായ അവലംബങ്ങൾ പ്രകാരം, അബൂ ഹനീഫ, മാലിക് ഇബ്ൻ അനസ്, ലൈഥ് ഇബ്ൻ സഅദ് തുടങ്ങിയവരിൽ നിന്നായി കൂഫയിലും മദീനയിലുമായി വിദ്യാഭ്യാസം നേടി.

731-ൽ ഇറാക്കിൽ ജനിച്ചു. *ഹനഫീമദ്ഹബു* എന്ന ചിന്താസരണിയുടെ ഉപജ്ഞാതാവായ ഇമാം, അബുഹനീഫയുടെ മുഖ്യ ശിഷ്യനായിരുന്നു. ഈ ചിന്താസരണിയുടെ വികാസത്തിനും പ്രചാരണത്തിനുംവേണ്ടി അബൂ യൂസഫ് വഹിച്ച പങ്ക് ഗണനീയമാണ്. പല അബ്ബാസിയാ ഖലീഫമാരുടെയും കീഴിൽ ഖാളി (ന്യായാധിപൻ) ആയി സേവനം അനുഷ്ഠിച്ച ഇദ്ദേഹത്തെ ഹാറൂൻ റഷീദ്, ബാഗ്ദാദിൽ മുഖ്യ ന്യായാധിപനായി നിയമിച്ചു. ഖലീഫയുടെ വിശ്വസ്ത സുഹൃത്തും നിയമോപദേഷ്ടാവും കൂടിയായിരുന്നു അബൂ യൂസുഫ്. മതസംബന്ധമായി ഇദ്ദേഹം നിരവധി ഗ്രന്ഥങ്ങൾ രചിച്ചിട്ടുണ്ടെങ്കിലും ഇദ്ദേഹത്തെ ലോകപ്രസിദ്ധനാക്കിയത് കിതാബുൽ ഖറാജ് എന്ന ഭൂനികുതിനിയമഗ്രന്ഥമാണ്. ചാണക്യന്റെ കൃതിക്കുശേഷം പൌരസ്ത്യലോകത്ത് രചയിതമായ ആദ്യത്തെ അർഥശാസ്ത്രഗ്രന്ഥമാണിത്. കൃഷിക്കാരുടെമേലുള്ള അമിതമായ നികുതിഭാരം കാർഷികോത്പാദനത്തെ പ്രതികൂലമായി ബാധിക്കുമെന്നും തരിശുഭൂമിയുടെ ഉടമാവകാശം അത് കൃഷിയോഗ്യം ആക്കിയവനാണെന്നും അബൂ യൂസുഫ് ഈ കൃതിയിൽ സിദ്ധാന്തിച്ചിട്ടുണ്ട്. ഇദ്ദേഹം 798-ൽ ബാഗ്ദാദിൽ നിര്യാതനായി.

## അവലംബം
അരൂർ കാർത്യായനി ദേവി ക്ഷേത്രം

ആലപ്പുഴ ജില്ലയിലെ അരൂരിൽ സ്ഥിതി ചെയ്യുന്ന ഒരു പ്രശസ്തമായ ദേവീക്ഷേത്രമാണ് കാർത്ത്യായനി ദേവി ക്ഷേത്രം.

## ഐതിഹ്യം
മുറജപം നടക്കുന്ന അവസരത്തിൽ തിരുവനന്തപുരത്തേയ്ക്ക് യാത്ര ചെയ്യുമ്പോൾ വിശ്രമാർത്ഥം ഇവിടെയെത്തിയ വില്വമംഗലത്ത് സ്വാമിയാണ് ഇവിടെ പ്രതിഷ്ഠനടത്തിയതെന്നാണ് വിശ്വാസം.  അരൂരിന്റെ ദേശപരദേവതയാണ് ശ്രീ കാർത്ത്യായനി ദേവി എന്നാണ് സങ്കല്പം. കണ്ണങ്കുളങ്ങര കൈമൾ അരൂരിൽ ഇപ്പോൾ ക്ഷേത്രം സ്ഥിതിചെയ്യുന്ന ഭാഗത്ത് കാണുന്ന കാഞ്ഞിരത്തിൽ ഇരിക്കുന്ന ദേവിയെ കാണാൻ ഇടയായി. ദേവി അദ്ദേഹത്തോട് കുടിക്കാൻ എന്തെങ്കിലും ആവശ്യപ്പെട്ടു. തന്നോട് ഈ അവശ്യം ഉന്നയിച്ചത് ശ്രീ കാർത്ത്യായനി ദേവി തന്നെ എന്ന് മനസ്സിലാക്കിയ അദ്ദേഹം താൻ തിരിച്ചുവരും വരെ ഇവിടെത്തന്നെ ഇരുന്നുകൊള്ളാമെന്ന് ദേവിയെകൊണ്ട് സത്യം ചെയ്യിച്ചശേഷം അദ്ദേഹം ആത്മഹത്യ ചെയ്തു. അദ്ദേഹത്തോടുള്ള സത്യം പാലിക്കാൻ ദേവിചൈതന്യം ഇവിടെത്തന്നെ നിലനിന്നു. അങ്ങനെയാണ് ഇവിടെ ഈ ക്ഷേത്രം ഉടലെടുക്കാൻ കാരണം എന്ന് ഒരു ഐതിഹ്യം ഉണ്ട്. അദ്ദേഹത്തിന്റെ അറിവ് കൊണ്ട് ഇവിടെ ദേവീപ്രതിഷ്ഠയുണ്ടായി. മാത്രവുമല്ല കൈമളിനെ ഇന്ന് ക്ഷേത്രത്തിൽ അറുകൊല എന്ന പേരിൽ പ്രതിഷ്ഠിച്ചിരിയ്ക്കുന്നു. ഗണപതി, ശിവൻ, ശ്രീകൃഷ്ണൻ, അയ്യപ്പൻ, നാഗദേവതകൾ എന്നിവരാണ് ഉപദേവതകൾ. ഇവിടുത്തെ ദേവിക്ക് ഏറ്റവും പ്രിയ വഴിപാട് ആണ് ഇടത്തുവലത്തു കൂട്ടുപയസവും നെയ്‌ പായസവും.

## ക്ഷേത്രഭരണം
ക്ഷേത്രഭരണം രാജഭരണകാലത്ത് മഹാരാജാവിന്റെ പ്രതിനിധികൾ നടത്തിവന്നു. തുടർന്ന് തിരുവിതാംകൂർ ദേവസ്വം ബോർഡ്‌ നിലവിൽ ഭരണം നടത്തുന്നു. 

വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
ആർ. എൻ. എ.

thumb|എം.ആർ.എൻ.എ 
**ആർഎൻഎ** എന്ന ചുരുക്ക പേരിൽ അറിയപ്പെടുന്ന **റൈബോന്യൂക്ളിക് ആസിഡ്** ജീവകോശങ്ങളുടെ അടിസ്ഥാന ജനിതകഘടകമാണ്. ചില തരം ബാക്ടീരിയ ഡിഎൻഎക്ക് പകരം ആർഎൻഎയെ ജനിതകഘടകമായി ആയി ഉപയോഗിക്കുന്നു. ടി.ആർഎൻഎ (tRNA) , എംആർഎൻഎ (mRNA), ആർആർഎൻഎ (rRNA) എന്നീ റൈബോന്യൂക്ളിക് ആസിഡുകളും ഉണ്ട്. ജനിതകപരമായി സവിശേഷ പ്രാധാന്യമുള്ള തന്മാത്രകളാണിവ. ജീവപരിണാമത്തിലെ ആർഎൻഎയാണ് ജൈവലോകത്തിലെ പ്രഥമ ജനിതകതന്മാത്ര എന്ന   സങ്കൽപം (RNA World) ഈ തൻമാത്രയുടെ അദ്വിതീയതയെ സൂചിപ്പിക്കുന്നു.

## ഘടന
ഡിഎൻഎ.യെ അപേക്ഷിച്ച് ആർഎൻഎ.ക്ക് ഇരട്ട ഗോവണിരൂപമില്ല. ഇവയുടെ ഘടനയിൽ ഒറ്റ ഇഴ മാത്രമേ ഉള്ളൂ. അതി സങ്കീർണ്ണമായ ത്രിമാന രൂപങ്ങൾ കൈക്കൊള്ളാൻ ഇതുവഴി ആർഎൻഏയ്ക്ക് കഴിയുന്നു.

## ധർമ്മം
## വിവിധ തരം ആർഎൻഎകൾ
### [[സന്ദേശവാഹക  ആർ.എൻ.ഏ|സന്ദേശവാഹക  ആർഎൻഎ]]
### ട്രാൻസ്ഫർ  ആർഎൻഎ
### റൈബോസോമൽ  ആർഎൻഎ

## അവലംബം

## പുറത്തേക്ക് ഉള്ള കണ്ണികൾ
* RNA World website  Link collection (structures, sequences, tools, journals)
* Nucleic Acid Database  Images of DNA, RNA and complexes.

വർഗ്ഗം:ജൈവരസതന്ത്രം
തോട്ടുമുക്കം

കോഴിക്കോട് ജില്ലയിലെ കൊടിയത്തൂർ  ഗ്രാമ പഞ്ചായത്തിന്റെ കീഴിലുള്ള ഒരു ഗ്രാമമാണ് **തോട്ടുമുക്കം**. ഇത് കോഴിക്കോട് ജില്ലയിലെ കാരശ്ശേരി ഗ്രാമപഞ്ചായത്ത്, മലപ്പുറം ജില്ലയിലെ ഊർങ്ങാട്ടിരി ഗ്രാമപഞ്ചായത്ത് എന്നിവ ഇതിൻറെ അതിർത്തിയുമാണ്. ഗ്രാമത്തിലെ ഭൂരിഭാഗം ആളുകളും കുടിയേറ്റ കർഷകരാണ് . 732 ഏക്കർ മിച്ചഭൂമി ഇവിടെ ഉൾപ്പെടുന്നു. നിരവധി ഗ്രാനൈറ്റ് ക്വാറികൾ സമീപത്തായി പ്രവർത്തിക്കുന്നു.

## വിദ്യാഭ്യാസം

* ഗവൺമെന്റ് യു.പി. സ്കൂൾ തോട്ടമുക്കം   

* സെന്റ് തോമസ് എച്ച്.എസ്.എസ് തോട്ടമുക്കം   

## ഗതാഗതം
കോഴിക്കോട്, മലപ്പുറം ജില്ലകളുമായുള്ള റോഡുമാർഗ്ഗം തോട്ടമുക്കം ഗ്രാമവുമായി  ബന്ധിപ്പിക്കുന്നു.  കോഴിക്കോട് ജില്ലയിലെ മലപ്പുറം, മുക്കം , തിരുവമ്പാടി നഗരങ്ങളെ ബന്ധിപ്പിക്കുന്ന തണ്ടംമുക്കം ബന്ധിപ്പിക്കുന്ന തുടരുകളും തുടർച്ചയായി ബസ് സർവീസുകളും ഉണ്ട്. 

## ബാങ്കുകൾ

* കൊടിയത്തൂർ സർവീസ് കോ-ഓപ്പറേറ്റീവ് ബാങ്ക് ലിമിറ്റഡ്. പള്ളിത്താഴെ, തോട്ടമുക്കം  
* സഹകരണ മേഖല അർബൻ ബാങ്ക് ലിമിറ്റഡ്, തോട്ടമുക്കം 
* ഊർങ്ങാട്ടിരി  സർവീസ് കോ-ഓപ്പറേറ്റീവ് ബാങ്ക് ലിമിറ്റഡ്, തോട്ടമുക്കം 
## അവലംബം

വർഗ്ഗം:കോഴിക്കോട് ജില്ലയിലെ പട്ടണങ്ങൾ

വർഗ്ഗം:Pages with unreviewed translations
പിടവൂർ

കൊല്ലം ജില്ലയിലെ തലവൂർ ഗ്രാമപഞ്ചായത്തിലെ എട്ടാം വാർഡ് ആണ് **പിടവൂർ**. ഇതു തലവൂർ ഗ്രാമപഞ്ചായത്തിന്റെയും പത്തനാപുരം ഗ്രാമപഞ്ചായത്തിന്റെയും അതിർത്തി ആണ്. കല്ലടയാർ ഈ രണ്ടു പഞ്ചായത്തുകളെയും തമ്മിൽ വേർതിരിക്കുന്നു. പത്തനാപുരം ബ്ലോക്ക് പഞ്ചായത്ത് ആസ്ഥാനം സ്ഥിതി ചെയ്യുന്നത് പിടവൂരിൽ ആണ്.
## രാഷ്ട്രീയം
പിടവൂർ മാവേലിക്കര ലോകസഭാ മണ്ഡലത്തിലെ പത്തനാപുരം നിയോജക മണ്ഡലത്തിന്റെ ഭാഗമാണ്.

## '''ആരാധനാലയങ്ങൾ'''

* **തേവർകുന്ന് മഹാദേവക്ഷേത്രം**
* **ശാലേംസെന്റ്മേരീസ് ചർച്ച്**
* **ശാലേം ഓർത്തഡോകസ് ചർച്ച്**
* **പിടവൂർ ശ്രീകൃഷ്ണസ്വാമി ക്ഷേത്രം**
* **പുത്തൻകാവ് മഹാവിഷ്ണു ക്ഷേത്രം**
* **മൂർത്തികാവ്  ക്ഷേത്രം**

## '''വിദ്യാഭ്യാസ സ്ഥാപനങ്ങൾ'''


* **ഗവ.എൽ.പി.എസ് പിടവൂർ**
* **അംഗനവാടി**

## പ്രധാന സ്ഥാപനങ്ങൾ

* **കാനറ ബാങ്ക്**
* **പത്തനാപുരം ബ്ലോക്ക് പ‍ഞ്ചായത്ത് ഓഫീസ്**
* **പിടവൂർ സർവീസ് സഹകരണ ബാങ്ക്**

## '''ഗതാഗതം'''


* **എൻ.എച്ച് 784, 8 ഇവ തമ്മിൽ ബന്ധിപ്പിക്കുന്ന റോഡ്**

## പേരിനു പിന്നിൽ

**ഏതൊരു സ്ഥലത്തേയും പോലെ പിടവൂർ എന്ന സ്ഥലനാമത്തിനു പിന്നിലും ഒരു കഥ നിലനില്ക്കുന്നു. ഇവിടുത്തെ ശ്രീകൃഷ്ണസ്വാമി ക്ഷേത്രവുമായി ബന്ധപ്പെട്ടാണിത്. പിടവം എന്നാൽ മരക്കൊമ്പ് എന്നർത്ഥം. ഗുരുവായൂർ കൃഷ്ണ ഭക്തനായ ബ്രാഹ്മണന് സ്വപ്ന ദർശന പ്രകാരം പിടവം കിടക്കുന്ന സ്ഥലത്ത് തനിക്ക് ക്ഷേത്രം പണിയണമെന്നും ആവശ്യപ്പെട്ടതിനാൽ ക്ഷേത്രമുണ്ടായി എന്നും പിടവം വീണ സ്ഥലമാണ് പിടവൂർ എന്ന് കരുതപ്പെടുന്നു. .** 



വർഗ്ഗം:കൊല്ലം ജില്ലയിലെ ഗ്രാമങ്ങൾ
പള്ളാത്തുരുത്തി

കേരളത്തിലെ, ആലപ്പുഴ ജില്ലയിലെ കുട്ടനാട്ടിലുള്ള ഒരു ഗ്രാമമാണ് **പള്ളാത്തുരുത്തി**. ആലപ്പുഴ നഗരകേന്ദ്രത്തിൽ നിന്ന് ഏകദേശം 4 കിലോമീറ്റർ ദൂരെയാണ് പള്ളാത്തുരുത്തി സ്ഥിതി ചെയ്യുന്നത്. ആലപ്പുഴ - ചങ്ങനാശേരി പാതയിലെ പ്രധാന വലിയ മൂന്നു പാലങ്ങളിൽ ഒന്നാണ് പള്ളാത്തുരുത്തി പാലം.

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ വിനോദസഞ്ചാരം
കോഴിവസന്ത

കോഴികളിൽ വ്യാപകമായി കണ്ടുവരുന്ന പകര്ച്ചിവ്യാധിയാണ് **കോഴിവസന്ത**. (ഇംഗ്ലീഷ്-**Raniket diseas**), ന്യൂകാസിൽ രോഗമെന്ന പേരിലും ഇത് അറിയപ്പെടുന്നു. 
## രോഗകാരണങ്ങൾ
വൈറസാണ് രോഗകാരണം

## രോഗലക്ഷണങ്ങൾ
*മൂക്കിലൂടെയും ചുണ്ടിലൂടെയും കൊഴുത്ത ദ്രാവകം ഒലിക്കുക 
*തല കുടയുക 
*ചുണ്ണാമ്പ് നിറത്തിലോ പച്ച നിറത്തിലോ കാഷ്ഠിക്കുക
*ചുണ്ടുകൾ വിടര്ത്തി  ശ്വസിക്കുക
*തല ഒരു വശത്തേക്ക് ചരിച്ചു പിടിക്കുക
*വട്ടം തിരിഞ്ഞു കറങ്ങുക
*കാലുകൾ തളരുക 
*കൂട്ടത്തോടെ മരണപ്പെടുക

## രോഗം പകരുന്നവിധം
* കാഷ്ഠം മൂക്കിൽ നിന്നുള്ള സ്രവം എന്നിവയിലൂടെ
## ചികിത്സ
വൈറസ് രോഗമായാതിനാൽ ഫലപ്രദമായ ചികിത്സയില്ല.
## നിയന്ത്രനമാര്ഗം്
പ്രതിരോധകുത്തിവെയ്പാണ് ഫലപ്രദമായ നിയന്ത്രനമാര്ഗംസ

വർഗ്ഗം:മൃഗങ്ങളെ ബാധിക്കുന്ന രോഗങ്ങൾ
## അവലംബം
വീട്ടുവളപ്പിലെ കോഴിവളർത്തൽ, ഡോ:സി.പി.മുരളീധരൻ നായർ ,കേരളഭാഷാ ഇൻസ്റ്റിറ്റ്യൂട്ട്
http://thalasseri.web4all.in/~thalassery/?q=node/106
വസന്ത

കർണാടകസംഗീതത്തിലെ 17-ആം മേളകർത്താരാഗമായ സൂര്യകാന്തത്തിന്റെ ജന്യരാഗമായ ഒരു രാഗമാണിത്. വൈകുന്നേരം പാടുന്ന മംഗളകരമായ രാഗമാണ് **വസന്ത**. വളരെ പുരാതനമായ രാഗമാണിത്. ഹിന്ദുസ്ഥാനി സംഗീതത്തിലെ ഭൈരവ് ഥാട്ടിന് തുല്യമാണ് ഈ രാഗം. ഒരു ഔഡവ-ഷാഡവ രാഗമാണ് വസന്ത. ആരോഹണത്തിൽ പഞ്ചമവും ഋഷഭവും വർജ്യമാണ്. അവരോഹണത്തിൽ പഞ്ചമം ഉണ്ടാവില്ല. 

## ഘടന
### ആരോഹണം
സ മ1 ഗ3 മ1 ധ2 നി3 സ
### അവരോഹണം
സ നി3 ധ2 മ1 ഗ3 രി1 സ

## കൃതികൾ

## ചലച്ചിത്രഗാനങ്ങൾ

## അവലംബം

## പുറത്തേക്കുള്ള കണ്ണികൾ
* വസന്തരാഗത്തിലുള്ള മലയാളഗാനങ്ങൾ ഇവിടെ കാണാം http://www.malayalasangeetham.info/displayProfile.php?category=raga&artist=Vasantha 

വിഭാഗം:സൂര്യകാന്തത്തിന്റെ ജന്യരാഗങ്ങൾ
ഗണദേവത (നോവൽ)

താരാശങ്കർ ബന്ദോപാധ്യായ എഴുതിയ പ്രസിദ്ധ  ബംഗാളി നോവൽ.1967 ലെ  ജ്ഞാനപീഠ പുരസ്കാരം ഈ കൃതിക്കായിരുന്നു. `ചണ്ഡീമണ്ഡപം` എന്ന ഗ്രാമത്തെ കേന്ദ്രമാക്കിയാണ് ഗണദേവത ആരംഭിക്കുന്നത്. ഗ്രാമീണ സംസ്കാരം സെമീന്ദാർമാരുടെ ചൂഷണം കൊണ്ട്  നശിക്കുന്നതും  ജനസേവകർ വൈദേശിക ഭരണവും മുതലാളിത്ത സംസ്ക്കാരവും സൃഷ്ടിക്കുന്ന അന്തരീക്ഷത്തിൽ പെട്ട് തകർന്നടിയുന്നതും ഹൃദയസ്പർശിയായ രീതിയിൽ  അവതരിപ്പിക്കുന്നു. മലയാളമുൾപ്പെടെ പല ഭാരതീയ ഭാഷകളിലേക്കും ഈ കൃതി തർജ്ജമ ചെയ്യപ്പെട്ടിട്ടുണ്ട് .

## കഥാ സംഗ്രഹം

വർഗ്ഗം: ബംഗാളി നോവലുകൾ
അജ്ഞേയതാവാദം

ദൈവം(ദൈവങ്ങൾ) നിലനിൽക്കുന്നുണ്ടോ അതോ ഇല്ലയോ എന്നത് അജ്ഞേയമാണ്(unknown) എന്ന വാദത്തെ **അജ്ഞേയതാവാദം** എന്നു പറയുന്നു.സാമാന്യമായി പറയുകയാണെങ്കിൽ ദൈവം ഉണ്ട് എന്നോ ഇല്ല എന്നോ മനുഷ്യ ബുദ്ധിയ്ക്ക് തെളിയിക്കാനാവുന്നില്ല എന്നു കരുതുന്നവരാണ് അജ്ഞേയതാവാദികൾ. ആസ്തികവാദികൾ ദൈവമുണ്ടെന്നു  വിശ്വസിക്കുന്നു. നാസ്തികർ ഈശ്വരന്റെ അസ്തിത്വത്തെ നിഷേധിക്കുന്നു.എന്നാൽ അജ്ഞേയതാവാദികൾ ഈ രണ്ടു വാദങ്ങളും തെളിയിക്കാൻ പറ്റില്ല എന്നു വിശ്വസിക്കുന്നു.അജ്ഞേയതാവാദികളിൽ തന്നെ നാസ്തിക അജ്ഞേയതാവാദികൾ ദൈവം ഇല്ല എന്നു വിശ്വസിക്കുകയും എന്നൽ ഉണ്ടാവാനുള്ള സാധ്യത തള്ളികളയാത്തവരാണ്.എന്നാൽ ആസ്തിക അജ്ഞേയതാവാദികൾ ദൈവത്തിൽ വിശ്വസിക്കുന്നവരും അതേ സമയം തന്നെ ദൈവം ഉണ്ടെന്നു തെളിയിക്കാനാവില്ല എന്നു കരുതുന്നവരുമാണ്.

അജ്ഞേയതാവാദം എന്ന അർഥത്തിൽ `അഗ്നോസ്റ്റിസിസം' എന്ന പദം ആദ്യമായി പ്രയോഗിച്ചത് 1869 ൽ പ്രസിദ്ധ ബ്രിട്ടിഷ് ശാസ്ത്രജ്ഞനായ ടി.എച്ച്.ഹക്‌സ്‌ലിയായിരുന്നു.എങ്കിലും റിഗ്വേദത്തിൽ ഇതേ പറ്റി പരാമർശിക്കുന്നുണ്ട്.ചാർവാകന്മാരിലും ബൗദ്ധന്മാരിലും അജ്ഞേയതാവാദികളുണ്ടായിരുന്നു.ആധുനികതത്വചിന്തകരിൽ പ്രമുഖരായ രണ്ട്  അജ്ഞേയതാവാദികൾ ജർമൻ ദാർശനികനായ ഇമ്മാനുവേൽ  കാന്റും അമേരിക്കൻ തത്ത്വശാസ്ത്രജ്ഞനായ സന്തായനയുമാകുന്നു.

## വിവിധ തരം അജ്ഞേയതാവാദങ്ങൾ
;നാസ്തിക അജ്ഞേയതാവാദം (Agnostic atheism) : ദൈവം ഇല്ല എന്നു വിശ്വസിക്കുകയും എന്നാൽ ഉണ്ടാവാനുള്ള സാധ്യത തള്ളികളയാനാവില്ല എന്ന വാദം.
;ആസ്തിക അജ്ഞേയതാവാദം (Agnostic theism) : ദൈവത്തിൽ വിശ്വസിക്കുകയും  അതേ സമയം തന്നെ ദൈവം ഉണ്ടെന്നു തെളിയിക്കാനാവില്ല എന്ന വാദം
;ഉദാസീന അഥവാ പ്രായോഗിക അജ്ഞേയതാവാദം (Apathetic or pragmatic agnosticism) : ദൈവം ഉണ്ടോ ഇല്ലയോ എന്നത് കാര്യമാക്കേണ്ടതില്ല എന്ന വാദം.
;ദൃഢ അജ്ഞേയതാവാദം (Strong agnosticism) : ദൈവം ഉണ്ടോ ഇല്ലയോ എന്നത് നിർണയിക്കാനാവില്ല എന്ന വാദം.
;മൃദു അജ്ഞേയതാവാദം (Weak agnosticism) : ദൈവം ഉണ്ടോ ഇല്ലയോ എന്നത് ഇപ്പോൾ നിർണയിക്കാനാവില്ല എങ്കിലും ഭാവിയിൽ സാധിച്ചേക്കാം എന്ന വാദം.

## അവലംബം


=പുറത്തേക്കുള്ള കണ്ണികൾ==
* Why I am Not a Christian  by Bertrand Russell (March 6, 1927).
* Why I Am An Agnostic  by Robert G. Ingersoll, [1896].
* *[http://etext.lib.virginia.edu/cgi-local/DHI/dhi.cgi?id=dv1-03 Dictionary of the History of Ideas] *: Agnosticism
* Stanford Encyclopedia of Philosophy entry
* Agnosticism from INTERS - Interdisciplinary Encyclopedia of Religion and Science
* Agnosticism  - from ReligiousTolerance.org 
* What do Agnostics Believe? - A Jewish perspective
* Fides et Ratio ''&nbsp;– the relationship between faith and reason'' Karol Wojtyla [1998]
*For a utilitarian analysis of religion, see *The (F)Utility of Religion: Who Needs God(s)?–A Prospective Bible for Non-Believers* at http://bradmusil.kramernet.org 
* The Natural Religion  by Dr Brendan Connolly, 2008

വർഗ്ഗം:സിദ്ധാന്തങ്ങൾ
വർഗ്ഗം:അജ്ഞേയതാവാദം
കൊർക്കോവാഡൊ ദേശീയോദ്യാനം

മദ്ധ്യ അമേരിക്കൻ രാജ്യമായ കോസ്റ്റ റീക്കായിൽ സ്ഥിതി ചെയ്യുന്ന ഒരു ദേശീയോദ്യാനമാണ് **കൊർക്കോവാഡൊ ദേശീയോദ്യാനം** (Corcovado National Park). ലോകത്തിൽ ഏറ്റവുമധികം ജൈവവൈവിധ്യമുള്ള മേഖലയായി നാഷനൽ ജിയോഗ്രാഫിക്‌ സൊസൈറ്റി കണ്ടെത്തിയ ഒരു മേഖലയാണിത്. കോസ്റ്റ റീക്കായിലെ ഓസ പെനിൻസുല പ്രവിശ്യയിലാണ് ഈ പാർക്ക് സ്ഥിതി ചെയ്യുന്നത്. 425 ചതുരശ്ര കിലോമീറ്ററാണ് പാർക്കിന്റെ വിസ്തീർണ്ണം. ഉറുമ്പുതീനി, സ്ലോത്ത്‌, ജാഗ്വാർ‍‍ തുടങ്ങിയ ജീവികൾ മാത്രമേ ഇവിടെ കാണപ്പെടുന്നുള്ളു.

ലോകത്തിലെ തന്നെ ഏറ്റവും ഇടതൂർന്ന മഴക്കാടുകളിൽ ഒന്നാണ് കൊർക്കോവാഡൊ ദേശീയോദ്യാനം.

## അവലംബം

## പുറത്തേക്കുള്ള കണ്ണികൾ
*practical information for visitors 
*extensive background information 
*Corcovado National Park  at Costa Rica National Parks

## ചിത്രശാല

File:Tamandúa.JPG|ഉറുമ്പുതീനി
File:Hermit crab corcovado.jpg|


വർഗ്ഗം:കോസ്റ്റ റീക്കയിലെ ദേശീയോദ്യാനങ്ങൾ
മുക്താർ അഹമ്മദ് അൻസാരി

ഇന്ത്യൻ സ്വാതന്ത്ര്യസമരനേതാവും രാഷ്ട്രതന്ത്രജ്ഞനും ഇന്ത്യൻ നാഷനൽ കോൺഗ്രസിന്റെയും മുസ്ലിം ലീഗിന്റെയും മുൻ അധ്യക്ഷനുമായിരുന്നു **മുക്താർ അഹമ്മദ് അൻസാരി** (1880 - 1936). 
## ജീവിതരേഖ
1880-ൽ ബീഹാറിൽ ജനിച്ചു. പ്രാഥമികവിദ്യാഭ്യാസം ‍ബീഹാറിൽ പൂർത്തിയാക്കിയശേഷം മദ്രാസ് മെഡിക്കൽ കോളജിലും എഡിൻബറോ സർവകലാശാലയിലും ഉന്നതവിദ്യാഭ്യാസം നടത്തി. യൂറോപ്പിൽ നിന്ന് തിരിച്ചുവന്ന അൻസാരി ഡൽഹിയിൽ വൈദ്യവൃത്തിയിലേർപ്പെട്ടു. തുർക്കിയിലേക്ക് അയച്ച മെഡിക്കൽ മിഷന്റെ (1912-13) സംഘാടകരിൽ ഒരാളായിരുന്നു ഇദ്ദേഹം. അഖിലേന്ത്യാ മുസ്ലിം ലീഗ് രൂപവത്കരണത്തിൽ ഇദ്ദേഹവും നല്ലൊരു പങ്കു വഹിച്ചിട്ടുണ്ട്. 1920-ൽ മുസ്ലിം ലീഗ് അധ്യക്ഷനായി. എന്നാൽ താമസിയാതെ സ്വാതന്ത്യ്രസമരത്തിൽ ആകൃഷ്ടനായി കോൺഗ്രസ്സിൽ.

അൻസാരിയെ മദ്രാസിൽ വച്ചു ചേർന്ന അഖിലേന്ത്യാ കോൺഗ്രസ് സമ്മേളനത്തിന്റെ (1927) അധ്യക്ഷനായി തെരഞ്ഞെടുത്തു. ഗാന്ധിജിയുടെ നേതൃത്വത്തിൽ ആരംഭിച്ച നിസ്സഹകരണപ്രസ്ഥാനത്തിന്റെ ആദ്യകാലനേതാക്കളിൽ പ്രമുഖനായിരുന്നു ഡോ. അൻസാരി. രണ്ടു പ്രാവശ്യം ഇദ്ദേഹത്തിന് ജയിൽവാസം അനുഭവിക്കേണ്ടി വന്നിട്ടുണ്ട്. സൈമൺ കമ്മിഷന്റെ നിർദ്ദേശങ്ങൾ പരിഗണിക്കാൻ വിളിച്ചുകൂട്ടിയ അഖിലകക്ഷി സമ്മേളനത്തിൽ സജീവമായി പങ്കെടുത്തു. 1933 മാർച്ച് 31-ന് നടന്ന ഡൽഹി സമ്മേളനത്തിലും ഇദ്ദേഹം അധ്യക്ഷത വഹിച്ചു. 1934-ൽ രൂപവത്കരിക്കപ്പെട്ട കോൺഗ്രസ് പാർലമെന്ററി ബോർഡിലും ഇദ്ദേഹം സേവനമനുഷ്ഠിച്ചിരുന്നു. സമുദായസൌഹാർദത്തിനും മതസഹിഷ്ണുതയ്ക്കും വേണ്ടി യത്നിച്ച ദേശീയ നേതാവായിരുന്നു ഡോ. അൻസാരി. സമുദായപ്രാതിനിധ്യവാദം പിൻവലിപ്പിക്കാൻ ഗാന്ധിജിയെ പ്രേരിപ്പിച്ചതും ഇദ്ദേഹമായിരുന്നു. ഡോ. അൻസാരി 1936-ൽ അന്തരിച്ചു.
## അവലംബം

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1880-ൽ ജനിച്ചവർ
വർഗ്ഗം:1936-ൽ മരിച്ചവർ
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
പോസ്റ്റർ

നിർദിഷ്ട ആശയം സുവ്യക്തമാക്കാൻ ഉപകരിക്കുന്ന ചിത്രത്തെയാണ് **പോസ്റ്റർ** എന്നു പറയുന്നത്. 'ജനങ്ങളെ പോസ്റ്ററിലേക്ക് ആകർഷിക്കുക എന്നിട്ട് ആശയം അവരിലേക്ക് പകരുക' ഇതാണ് പോസ്റ്ററിന്റെ ലക്ഷ്യം. പോസ്റ്റർ ഡിസൈൻ ഇന്ന് കലയും ശാസ്ത്രവുമാണ്. ആശയം (സന്ദേശം) എത്ര ആകർഷകമായി അവതരിപ്പിക്കുന്നുവെന്നതിലാണ് പോസ്റ്ററിന്റെ വിജയം. സിനിമയുടെ പോസ്റ്ററുകൾ സർവസാധാരണമാണ്. ഇപ്പോൾ സമ്മേളനങ്ങൾ, കലാപരിപാടികൾ, കായികവിനോദങ്ങൾ തുടങ്ങി എല്ലാറ്റിനും പോസ്റ്ററുകൾ തയ്യാറാക്കി പതിച്ചുവരുന്നു. പോസ്റ്ററുകൾ പ്രചാരണോപാധി മാത്രമല്ല, വിദ്യാഭ്യാസോപാധികൂടിയാണ്. പഠനസാമഗ്രിയായും പോസ്റ്റർ ഇന്ന് ഉപയോഗിച്ചുവരുന്നു.

സാധാരണയായി ഒരു പോസ്റ്ററിൽ എഴുത്തോ ചിത്രങ്ങളോ ഉണ്ടാകാം .പെട്ടെന്നു കാഴചയിൽ പെടുന്ന രീതിയിലും എളുപ്പത്തിൽ ആശയവിനിമയം സാധിക്കുന്ന തരത്തിലും ആയിരിക്കും പോസ്റ്ററിന്റെ നിർമ്മിതി.

## ചരിത്രം

ഫ്രഞ്ച് ചരിത്രകാരനായ മാക്‌സ് ഗല്ലൊയുടെ അഭിപ്രായത്തിൽ ഇരുനൂറു വർഷങ്ങളെങ്കിലുമായി പോസ്റ്ററുകൾ ലോകവ്യാപകമായി പൊതുസ്ഥലങ്ങളിൽ പ്രദർശിപ്പിക്കപ്പെടുന്നു.കടന്നു പോകുന്നവരെ ഒരു രാഷ്ട്രീയ ആശയത്തെ പറ്റി ബോധവാന്മാരാക്കുക,ഒരു പ്രത്യേക പരിപാടിയിൽ പങ്കെടുക്കാൻ പ്രേരിപ്പിക്കുക,ഒരു ഉൽപന്നം വാങ്ങുവാൻ പ്രേരിപ്പിക്കുക എന്നിവയ്ക്കായി പെട്ടെന്നു ശ്രദ്ധ പതിയത്തക്ക രീതിയിലാണ് അവ നിർമ്മിക്കപ്പെട്ടിട്ടുള്ളത്.

## പുറം കണ്ണികൾ

വർഗ്ഗം:പരസ്യപ്രചാരണമാർഗ്ഗങ്ങൾ
കാർനോടോറസ്

‌തെറാപ്പോഡ വിഭാഗത്തിൽ പെട്ട ഒരു ദിനോസറാണ് **കാർനോടോറസ് **. തെക്കേ അമേരിക്കയിൽ നിന്നുമാണ് മാംസഭുക്കുകളായ ഇവയുടെ ഫോസ്സിൽ  കിട്ടിയിട്ടുള്ളത് . ഇവയുടെ കണ്ണിനു മുകളിൽ ആയി കൊമ്പുകളുണ്ട്. കൊമ്പ് ഉള്ള മാംസഭുക്കുകളായ രാജാസോറസ്‌, ഇൻഡോസോറസ്, എന്നി തെറാപ്പോഡകളുമായി അടുത്ത ബന്ധമാണ് കാർനോടോറസിനുള്ളത്.

## പേരിനു പിന്നിൽ
പേരിനു അർഥം ഇറച്ചി തിന്നുന്ന കാള എന്ന് ആണ് . പേര് രണ്ടു കഷ്ണം യോജിച്ചു ഉണ്ടായത് ആണ്, രണ്ടും  വരുന്നത്‌ രണ്ടു ഭാഷകളിൽ നിന്നും ആണ്, ഒന്ന് ലാറ്റിനും  മറൊന്നു  ഗ്രീക്കും  . കാർനോ = ഇറച്ചി(മാംസ) ലാറ്റിൻ ഭാഷ, ടോറസ് = കാള (ഗ്രീക്ക് ഭാഷ )

## പുറത്തേക്കുള്ള കണ്ണികൾ
*The bite of ''Carnotaurus''  at Universidad Nacional de Mar del Plata. 
* Gerardo V. Mazzetta, Adrián P. Cisilino & R. Ernesto Blanco.Mandible stress distribution during the bite in ''Carnotaurus sastrei'' Bonaparte, 1985 (Theropoda: Abelisauridae) . (2004) *Ameghiniana 41*: 605-617. Buenos Aires.

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
ഇൻഡോസോറസ്

കൃറ്റേഷ്യസ്‌ കാലത്തിന്റെ അവസാനകാലം  ജീവിച്ചിരുന്ന,  തെറാപ്പോഡ വിഭാഗത്തിൽ ഉൾപ്പെടുന്ന ഒരിനം ദിനോസറാണ്‌ **ഇൻഡോസോറസ്**. പേരിന്റെ  അർത്ഥം *ഇന്ത്യൻ പല്ലി* എന്ന് ആണ്. ഇവയുടെ ഫോസ്സിൽ കണ്ടുകിട്ടിയിരിക്കുന്നതും ഇന്ത്യയിൽ നിന്നാണ്. ഏകദേശം 700 കിലോ മാത്രെമേ ഭാരം കാണു എന്ന് ആണ് നിഗമനം.

## ഫോസ്സിൽ
ഇന്ത്യയിലെ മധ്യപ്രദേശ് സംസ്ഥാനത്തെ ജബൽ‌പൂരിൽ നിന്നുമാണ് ഫോസ്സിൽ കണ്ടു കിട്ടിയിട്ടുളളത് . തലയോട്ടിയുടെ പരിശോധനയിൽ നിന്നും കണ്ണിനു മുകളിൽ ആയി കൊമ്പുകൾ ഉണ്ടായിരുന്നു എന്ന് അനുമാനിക്കുന്നു.  കാർനോടോറസ് എന്ന അമേരിക്കൻ ദിനോസറുമായി ഇൻഡോസോറസിന് സാമ്യമുണ്ട്.

## ഇതും കാണുക
*DinoRuss
*Thescelosaurus! 
*കാർനോടോറസ്

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
സഫർ

ഇസ്ലാമിക കലണ്ടറിലെ രണ്ടാമത്തെ മാസമാണ് **സഫർ** (صفر) . ഖൈബർ യുദ്ധം നടന്നത് ഹിജ്റ രണ്ടിലെ സഫർ മാസത്തിൽ ആയിരുന്നു.ഇസ്ലാമിക കലണ്ടറുകൾ ചന്ദ്രനെ അപേക്ഷിച്ചു ആണു തയ്യാറാക്കിയിട്ടുള്ളത്. സാഹിത്യപരമായി ശൂന്യം എന്നാണ് സഫർ എന്ന വാക്കിനർത്ഥം.ഈ മാസങ്ങളിൽ വീടുകൾ സാധാരണയായി ശൂന്യമായ അവസ്ഥയായിരുന്നു. മുഹറം മാസത്തിന് ശേഷം യോദ്ധാക്കൾ പടക്കളത്തിലേക്ക് നീങ്ങിയിരുന്ന മാസമായിരുന്നു സഫർ.

മഞ്ഞ നിറം എന്നും സഫർ എന്ന വാക്കിന് അർഥമുണ്ട്. ഈ മാസത്തിന് ഈ പേരു നൽകുന്ന കാലത്ത് ഇലകൾക്കെല്ലാമ മഞ്ഞനിറമായിരുന്നു. അതെസമയം ചില ആളുകൾ ഈ മാസത്തെ ചൊല്ലി ചില അന്ധവിശ്വാസങ്ങളുമുണ്ട്. നാശത്തിൻറെയും ദൗർഭാഗ്യത്തിൻറെയും മാസമാണെന്ന് ചിലർ പരിഗണിക്കുന്നു.

വർഗ്ഗം:ഹിജ്റ വർഷത്തിലെ മാസങ്ങൾ
ഹോട്ട്ബോട്ട്

**ഹോട്ട്ബോട്ട്** ആദ്യകാല ഇന്റർനെറ്റ് സെർച്ച് എഞ്ചിനുകളിൽ ഒന്നായിരുന്നു.  

## ചരിത്രം
1996 മേയിലാണ് ഹോട്ട്ബോട്ട് തുടങ്ങിയത്.  "വയർഡ്"(Wired) എന്ന മാസികയുടെ ഉടമസ്ഥഥതയിൽ ആയിരുന്നു ഹോട്ട്ബോട്ട് പ്രവർത്തനമാരംഭിച്ചത്. മധ്യ 1999 മുതൽ ലുക്ക്സ്മാർട്ടിന്റെയും ഓപ്പൺ ഡയറക്ടറി പ്രോജക്ടിന്റെയും സഹായത്തോടെ വളരെയധികം ഉപയോഗിക്കപ്പെട്ട ഒരു സെർച്ച് എഞ്ചിനായി ഹോട്ട്ബോട്ട് മാറി. സൗജന്യ വെബ് ഹോസ്റ്റിങ്ങും  ഹോട്ട്ബോട്ട് പ്രദാനം ചെയ്തിരുന്നു. സെർച്ച് ചെയ്ത് ലഭിക്കുന്ന പേജുകൾക്കുള്ളിലും സെർച്ച് ചെയ്യാൻ അവസരം നല്കിയിരുന്ന ആദ്യത്തെ സെർച്ച് എഞ്ചിനുകളിൽ ഒന്നായിരുന്നു ഹോട്ട്ബോട്ട്.

1998ൽ ഹോട്ട്ബോട്ട് ലൈക്കോസിന്റെ കീഴിൽ ആയി. ഇതോടെ ഹോട്ട്ബോട്ടിന്റെ പ്രവർത്തനവും വികസനവും മന്ദഗതിയിൽ ആയി. 2002ന്റെ അവസാനത്തിൽ ഹോട്ട്ബോട്ട് പ്രവർത്തനം പുനരാരംഭിച്ചു. ഇൻക്ടുമിയുടെയും ഗൂഗിളിന്റെയും ടിയോമയുടെയും ഡാറ്റാബേസുകളും തിരയാനുള്ള ഉപാധികൾ ഹോട്ട്ബോട്ട് നല്കിയിരുന്നു.

2004ൽ  ലൈക്കോസ് "ലൈക്കോസ് ഹോട്ട്ബോട്ട് ഡെസ്ക്ടോപ്പ്" എന്ന പേരിൽ സൗജന്യ ടൂൾബാർ പുറത്തിറക്കി. ഇൻക്ടുമി ഉപയോഗിച്ച് ഡെസ്ക്ടോപ്പിൽ നിന്നും ഇന്റർനെറ്റ് തിരയുക, ഔട്ട്ലുക്കിന്റെ ഇ-മെയിൽ ഫോൾഡറുകൾ തിരയുക, ഹാർഡ് ഡ്രൈവിലെ ഫയലുകലൾ തിരയുക എന്നിവ ആയിരുന്നു ഹോട്ട്ബോട്ട് ഡെസ്ക്ടോപ്പിന്റെ പ്രധാന സവിശേഷത.. 

## അവലംബം


## പുറംകണ്ണികൾ
*HotBot

വർഗ്ഗം:സെർച്ച് എഞ്ചിനുകൾ
നന്ദിത (വിവക്ഷകൾ)

* നന്ദിത കെ. എസ്. :മലയാള സാഹിത്യരംഗത്തെ ഒരു കവയിത്രി.
* നന്ദിത ദാസ് :ഇന്ത്യൻ ചലച്ചിത്ര വേദിയിലെ ഒരു നടി.
* നന്ദിത ഹക്സർ :ഇന്ത്യയിലെ പ്രമുഖ മനുഷ്യാവകാശ അഭിഭാഷക.
* നന്ദിത ബോസ്
ഡോഗ്പൈൽ

ഗൂഗിൾ, യാഹൂ !, യാൻഡെക്സ്, ബിംഗ്, മറ്റ് ജനപ്രിയ സെർച്ച് എഞ്ചിനുകൾ, ഓഡിയോ, വീഡിയോ ഉള്ളടക്ക ദാതാക്കളായ യാഹൂ! ഉൾപ്പെടെയുള്ളവയിൽ നിന്ന് ഫലങ്ങൾ നേടുന്ന വേൾഡ് വൈഡ് വെബിലെ വിവരങ്ങൾക്കായുള്ള മെറ്റാ സെർച്ച് എഞ്ചിനാണ് **ഡോഗ്‌പൈൽ.** 

## അവലംബം

## പുറംകണ്ണികൾ
* 
* What is Dogpile? 

 

,

വർഗ്ഗം:സെർച്ച് എഞ്ചിനുകൾ
നന്ദിത കെ.എസ്.

മലയാള സാഹിത്യരംഗത്തെ ഒരു കവയിത്രിയായിരുന്നു **കെ.എസ്. നന്ദിത.** 1999 ജനുവരി 17 ന് നന്ദിത സ്വയം ജീവിതം അവസാനിപ്പിച്ചു. 1985 മുതൽ 1993 വരെയുള്ള കാലയളവിൽ അവരുടെ സ്വകാര്യ ഡയറിയിൽ എഴുതി സൂക്ഷിച്ചിരുന്ന കവിതകൾ മരണശേഷം കണ്ടെത്തുകയും അവ *നന്ദിതയുടെ കവിതകൾ* എന്ന പേരിൽ പ്രസിദ്ധീകരിക്കപ്പെടുകയും ചെയ്തു.

## ജീവിതരേഖ
കൽപ്പറ്റ സഹകരണ ബാങ്കിൽ നിന്നും ജനറൽ മാനേജർ ആയി റിട്ടയർ ചെയ്ത എം. ശ്രീധരമേനോൻ്റെയും, പ്രഭാവതി എസ്. മേനോൻ്റെയും മകളായി 1969 മേയ് 21 ന് വയനാട് ജില്ലയിലെ മടക്കിമലയിൽ നന്ദിത കെ.എസ്. ജനിച്ചു. ഇംഗ്ലീഷ് സാഹിത്യം ഐഛികമായി ബി.എ., എം.എ. ബിരുദങ്ങൾ നേടിയ കെ.എസ്. നന്ദിത ഗവൺമെന്റ് ഗണപത് മോഡൽ ഗേൾസ് ഹൈസ്കൂൾ ചാലപ്പുറം, ഗുരുവായൂരപ്പൻ കോളേജ്, ഫാറൂഖ് കോളേജ്, കാലിക്കറ്റ് യൂണിവേഴ്സിറ്റി ഇംഗ്ലീഷ് ഡിപ്പാർട്ട്മെന്റ്, മദർ തെരേസ വിമൻസ് യൂണിവേഴ്സിറ്റി ചെന്നൈ എന്നിവിടങ്ങളിൽനിന്നാണ് തന്റെ വിദ്യാഭ്യാസം പൂർത്തിയാക്കിയത്. പി.എച്ച്.ഡി. എടുക്കാൻ ആഗ്രഹിച്ചിരുന്ന നന്ദിത, താൻ എം.ഫിൽ നേടിയ ചെന്നൈ മദർ തെരേസ വിമൺസ് കോളേജിൽ പി.എച്ച്.ഡി.യ്ക്ക് അപേക്ഷിക്കുകയും ചെയ്തിരുന്നു. “Personal Freedom – A Dilemma: An iconoclastic approach to the ideals of womanhood with reference to the novels of Gail Godwin” എന്നതായിരുന്നു പി.എച്ച്.ഡി.യ്ക്ക് വേണ്ടി നന്ദിത തിരഞ്ഞെടുത്ത വിഷയം. 

വയനാട് മുട്ടിൽ ഡബ്ള്യുഎംഒ കോളേജിൽ ആംഗലേയ വിഭാഗത്തിൽ അദ്ധ്യാപികയായി പ്രവർത്തിക്കവേ, 1999 ജനുവരി 17ന് നന്ദിത സ്വയം ജീവിതം അവസാനിപ്പിച്ചു. അവരുടെ മരണകാരണം ഇന്നും അജ്ഞാതമായി തുടരുന്നു. 1985 മുതൽ 1993 വരെയുള്ള കാലയളവിൽ അവരുടെ സ്വകാര്യ ഡയറിയിൽ എഴുതി സൂക്ഷിച്ചിരുന്ന കവിതകൾ മരണശേഷം മാത്രമാണ് കണ്ടെത്തി പ്രസിദ്ധീകരിച്ചത്. മരണത്തിനു ശേഷമാണ് അവരിലെ കവയിത്രിയെ അടുത്ത ബന്ധുക്കൾ പോലും തിരിച്ചറിഞ്ഞത്. *നന്ദിതയുടെ കവിതകൾ* എന്നൊരു കവിതാസമാഹാരം മാത്രമാണ്‌ അവരുടേതായി പ്രസിദ്ധീകരിക്കപ്പെട്ടിട്ടുള്ളത്. നന്ദിതയുടെ മരണശേഷമാണ് നന്ദിത തന്റെ ഡയറിയിൽ കുറിച്ചുവച്ചിട്ടുണ്ടായിരുന്ന കവിതകൾ വീട്ടുകാർ കണ്ടെടുക്കുന്നതും അവ പ്രസിദ്ധീകരിക്കപ്പെടുന്നതും. നന്ദിതയുടെ ജീവിതത്തേയും കവിതകളെയും ആസ്പദമാക്കി എൻ.എൻ. ബൈജു *'നന്ദിത*' എന്ന പേരിൽ പുറത്തിറങ്ങാത്ത ഒരു ചിത്രം സംവിധാനം ചെയ്തിരുന്നു.

## കവിതകൾ
*നന്ദിതയുടെ കവിതകൾ - ഇതിന്റെ ആദ്യ പ്രതി 2002ലും നാലാമത്തെ പ്രതി 2007ലും പ്രസിദ്ധീകരിച്ചു. നിലവിൽ ഇതിന്റെ 9 പതിപ്പുകൾ ഇറങ്ങിയിട്ടുണ്ട്.

## അവലംബം

## കൂടുതൽ വായനക്ക്
# നന്ദിതയുടെ ജീവിതത്തെയും സൃഷ്ടികളെയും കുറിച്ച് ആഴത്തിലുള്ള പഠനം (ഭാഷ: ഇംഗ്ലീഷ്): ഷാൻലാക്സ് ഇന്റർനാഷണൽ ജേർണൽ ഓഫ് ഇംഗ്ലീഷിൽ പ്രസിദ്ധീകരിച്ച ലേഖനം
#മാതൃഭൂമി ലേഖനം  

വർഗ്ഗം:1969-ൽ ജനിച്ചവർ
വർഗ്ഗം: 1999-ൽ മരിച്ചവർ
വർഗ്ഗം:മേയ് 21-ന് ജനിച്ചവർ
വർഗ്ഗം:ജനുവരി 17-ന് മരിച്ചവർ

വർഗ്ഗം:മലയാളകവികൾ
വർഗ്ഗം:ആത്മഹത്യ ചെയ്തവർ
വർഗ്ഗം:ആത്മഹത്യ ചെയ്ത സ്ത്രീകൾ
വർഗ്ഗം:മലയാളകവയിത്രികൾ
ചോമ

ഇന്റർനെറ്റ് തിരയാനുള്ള ഒരു ഉപാധിയാണ് **ചോമ**. (Teoma)

## ചരിത്രം
2000ത്തിൽ ന്യൂ ജേഴ്സിയിലെ റട്ട്ഗേഴ്സ് സർവകലാശാലയിലെ പ്രഫ. അപ്പോസ്ടൊളൊസ് ഗെരാസലിസും ന്യൂ ജേഴ്സിയിലെ റട്ട്ഗേഴ്സ് സർവകലാശാലയിലെ അദ്ദേഹത്തിന്റെ സഹപ്രവർത്തകരും ചേർന്ന് സ്ഥാപിച്ചതാണ് ഈ സെർച്ച് എഞ്ചിൻ. കാലിഫോർണിയയിലെ സാന്റാ ബാർബറാ സർവകലാശാലയിലെ പ്രഫ. താവോ യാങ് ഇതിന്റെ ഗവേഷണവും വികസനവും പ്രഫ. അപ്പോസ്ടൊളൊസ് ഗെരാസലിസിനൊപ്പം നയിച്ചു.1998ലെ ഡിസ്കോവെബ് പ്രോജക്ടിൽ നിന്നാണ് ഇവരുടെ ഗവേഷണം വളർന്നത്.

തിരയാനായി ഉപയോഗിച്ചിരുന്ന അൽഗോരിതമാണ് ചോമയെ വ്യത്യസ്തമാക്കിയത്. ഇതിലെ പ്രധാനപ്പെട്ട ഭാഗങ്ങളിൽ ചിലത് ഐ.ബി.എംന്റെ ക്ലെവർ പ്രോജക്ടിൽ നിന്ന് കടമെടുത്തതാണ്. ഗൂഗിളിന്റെ പേജ്‌റാങ്കിൽ നിന്നും തികച്ചും വ്യത്യസ്തമായി വിഷയവുമായി ബന്ധമുള്ള പേജുകൾ ആണ് ചോമ ലഭ്യമാക്കിയിരുന്നത്.

2001 സപ്തംബർ 11ന് ആസ്ക്.കോം ചോമ കൈവശപ്പെടുത്തി. പിന്നീടങ്ങോട്ട് ഇതു ആസ്കിന്റെ കീഴിലാണ് പ്രവർത്തിച്ചത്. 2006 ഫെബ്രുവരി 26ന് ചോമ പേരുമാറ്റുകയും ആസ്ക്.കോമിലെക്ക് തിരിച്ചുവിടുകയും ചെയ്തു. 

## ചോമ ഇന്ന്
ചോമ അൽഗോരിതം ഇന്നു ExpertRank അൽഗോരിതം എന്നാണ് അറിയപ്പെടുന്നത്.. 2010 ഏപ്രിൽ മധ്യത്തിൽ ചോമ പുനരാരംഭിച്ചു എന്നു ആസ്ക് പറയുന്നു. ഒരു ലളിതമായ തിരയാനുള്ള ഉപാധിയായി ആണ് ഇതു പുനരാരംഭിച്ചത്.

## ഇതും കാണുക
* സെർച്ച് എഞ്ചിൻ

## അവലംബം


## പുറംകണ്ണികൾ
*About Teoma  - from the official site.
*Teoma
*Wayback Machine archive of Teoma.com

വർഗ്ഗം:സെർച്ച് എഞ്ചിനുകൾ
പീരു സിങ് ഷെഖാവത്ത്

രാജസ്ഥാനിലെ രഹപുതാനയിലെ രാമ്പുരബേരിയിൽ 1918 മേയ് 20നായിരുന്നു **കമ്പ്നി ഹവീൽദാർ മേജർ പീരു സിങ് ഷെഖാവത്ത്** ജനിച്ചത്. 1936ൽ ആറാം നമ്പർ രജപുതാന റൈഫിൾസിൽ ചേർന്നു. 1948ലെ ജമ്മു കശ്‌മീർ ഓപ്പറേഷൻ സമയത്ത് പാക് ഭടന്മാർ തിത്വാൾ മേഖലയിൽ നിന്ന് ശക്തമായ പ്രത്യാക്രമണം നടത്തി. 1948 ജൂലൈ 11 ന് ഇന്ത്യയുടെ പ്രത്യാക്രമണം ഉണ്ടായി. ജൂലൈ 15 വരെ ഇന്ത്യ മികച്ച മുന്നേറ്റം നടത്തി. എന്നാൽ തുടർന്നുള്ള ഇന്ത്യയുടെ മുന്നേറ്റം തടയാാൻ മേഖലയിലെ രണ്ട് ഉയർന്ന പ്രദേശങ്ങളിൽ പാക് സൈന്യം നിലയുറപ്പിച്ചിരിക്കുന്നതായി നിരീക്ഷകർ കണ്ടെത്തി. ഈ രണ്ടു പോസ്റ്റുകളും കീഴടക്കേണ്ട ചുമതല രജപുത്താന റൈഫിൾസിനായിരുന്നു. പീരുസിങിന്റെ നേതൃത്വത്തിലുള്ള ഡി കമ്പനി ലക്ഷ്യത്തിലേക്ക് നീങ്ങി. പൊടുന്നതേ പീരു സിങ്ങിന്റെ സേനയ്ക്ക് നേരെ പാക് തോക്കുകൾ വെടിയുതിർത്തു. അര മണിക്കൂറിനുള്ളിൽ 51 പേർ തോക്കിനിരയായി. ഗ്രനേഡിന്റെ ചീളുകൾ കുത്തിക്കയറി പീരു സിങ്ങിന്റെ ദേഹമാസകലം മുറിവേറ്റു. അപ്പോഴേക്കും അദ്ദേഹത്തിന്റെ കമ്പനിയിലുണ്ടായിരുന്ന എല്ലാവരും കൊല്ലപ്പെടുകയോ പരിക്കേറ്റു വീഴുകയോ ചെയ്തിരുന്നു. മാരകമായി മുറിവേറ്റ അദ്ദേഹം ചോരയൊലിപ്പിച്ച് കൊണ്ട് ശത്രുവിന്റെ അടുത്ത പോസ്റ്റിനു നേരെ നീങ്ങി. ശത്രു ട്രഞ്ചിനു നേരെ ഇഴഞ്ഞെത്തിയ പീരു സിങ്, അവിടെ നിന്ന് കൈക്കലാക്കിയ ഗ്രനേഡ് അടുത്ത പാക് പോസ്റ്റിലേക്ക് വലിച്ചെറിഞ്ഞു. അതിനടുത്ത ട്രഞ്ചിലേക്ക് ഇഴഞ്ഞെത്തിയ അദ്ദേഹം രണ്ട് ശത്രു സൈനികറേ ബയണറ്റ് കൊണ്ട് കുത്തി കൊലപ്പെടുത്തി. മൂന്നാമത്തെ ട്രഞ്ചിലേക്ക് നീങ്ങുന്നതിനിടയിൽ ശത്രു വെടിയുണ്ട് അദ്ദേഹത്തിന്റെ തലയിൽ തറച്ചു മരണപ്പെട്ടു.

തന്റെ കൂട്ടാളികൾക്കു മുന്നിൽ ധൈര്യത്തിന്റെ അതുല്യമായ ഉദാഹരണമായി മാറിയ അദ്ദേഹത്തിന് രാജ്യം മരണാനന്തര ബഹുമതിയായി പരമവീര ചക്രം നൽകി ആദരിച്ചു.

വർഗ്ഗം:പരമവീരചക്രം നേടിയവർ
വർഗ്ഗം:രക്തസാക്ഷിത്വം വരിച്ച ഇന്ത്യൻ സൈനികർ
വർഗ്ഗം:1918-ൽ ജനിച്ചവർ
കേരളത്തിലെ നിയമസഭാമണ്ഡലങ്ങൾ (2011)

2011-ലെ കേരളത്തിലെ നിയമസഭാ തെരഞ്ഞെടുപ്പ് ഏപ്രിൽ 13 നു നടക്കും.

## 2011-ലെ കേരളത്തിലെ നിയമസഭാമണ്ഡലങ്ങൾ

## പുറത്തേക്കുള്ള കണ്ണികൾ
*ഇലക്ഷൻ കമ്മീഷൻ 2011 നിയമസഭാ തിരഞ്ഞെടുപ്പ് 

വർഗ്ഗം:കേരളരാഷ്ട്രീയം
വർഗ്ഗം:കേരളത്തിലെ നിയമസഭാമണ്ഡലങ്ങൾ
ക്യാറ്റ്സ്കിൽ പാർക്ക്

അമേരിക്കൻ ഐക്യനാടുകളിലെ ന്യൂയോർക്ക് പട്ടണത്തിൽ നിന്നും 220 കിലോമീറ്റർ അകലെയായി ക്യാറ്റ്സ്കിൽ മൗണ്ടനിൽ സ്ഥിതി ചെയ്യുന്ന ഒരു സംരക്ഷിതവനമേഖലയാണ് **ക്യാറ്റ്സ്കിൽ പാർക്ക്**. ഇതിൽ വന്യജീവി സങ്കേതം, സംരക്ഷിത വനം, അഞ്ച് നദികൾ, പത്ത് പർവ്വതങ്ങൾ, ചെറിയ അരുവികൾ എന്നിവ ഉൾക്കൊള്ളുന്നു. ഇവിടെ നിന്നുമാണ് ന്യൂ യോർക്ക്‌ നഗരത്തിനാവശ്യമായ ജലം ലഭ്യമാക്കുന്നത്. 700,000 ഏക്കറാണ് പാർക്കിന്റെ വിസ്തൃതി.

ന്യൂ യോർക്കിലെ സ്ലൈഡ്‌ മൗണ്ടൻ (Slide Mountain) എന്ന പർവ്വതം ക്യാറ്റ്സ്കിൽ പാർക്കിലാണ് സ്ഥിതി ചെയ്യുന്നത്. ന്യൂ യോർക്കിലെ ഏറ്റവും വലിയ രണ്ടാമത്തെ പർവ്വതമാണിത്. ഇത് സമുദ്ര നിരപ്പിൽ നിന്നും 4200 അടി ഉയരത്തിൽ നിലകൊള്ളുന്നു.

## അവലംബം

## പുറത്തേക്കുള്ള കണ്ണികൾ
* http://www.waterdiscoverycenter.org/04tour1.html  Catskill Water Discovery Center 
* Hiking Guide to the Catskill High Peaks  Catskill 3500 Club
* The Catskill Center for Conservation and Development
* Catskill Forest Preserve 
* NY-NJTC: Catskill Park Trail Details and Info

വർഗ്ഗം:അമേരിക്കയിലെ സംരക്ഷിത മേഖലകൾ
റിവോൾവർ

250px|right|'''റിവോൾവറും തിരകളും'''
തുടർച്ചയായി വെടി ഉതിർക്കുവാൻ സാധിക്കുന്ന കൈത്തോക്കാണ് **റിവോൾവർ**. ഇതിലെ തിരകൾ നിറച്ച സിലിണ്ടർ കറങ്ങുന്നതിനാലാണ് ഈ പേര് ലഭിച്ചത്. സാമുവൽ കോൾട്ട് ആണ് ഈ തോക്ക് കണ്ടു പിടിച്ചത്. 

## ഘടന
ഒരു റിവോൾവറിൽ കറങ്ങുന്ന ഒരു സിലിണ്ടറും, അതിൽ ഒന്നിലധികം അറകളും, വെടി ഉതിർക്കുവാൻ ഒരു ബാരെലും ഉണ്ടാകും. പുതിയ റിവോൾവറുകളിലെ സിലിണ്ടറിൽ  അഞ്ചോ ആറോ അറകൾ കാണപ്പെടുന്നു. എന്നാൽ പഴയ ചില റിവോൾവറുകളിൽ പത്തു വരെ അറകളുണ്ടായിരുന്നു.

## ചിത്രസഞ്ചയം
വിവിധ തരം റിവോൾവറുകൾ

Image:MatebaAutoRevolver6in.jpg|Mateba Autorevolver
Image:Anaconda-500.jpg|Colt Anaconda .44 Magnum revolver
|'''Colt''' New Service revolver
Image:Python-nickel.jpg|Colt Python .357 Magnum revolvers
Image:SW 625-JH02.jpg|Smith & Wesson Model 625 for IPSC shooting
Image:Taurus-605-left.jpg|Taurus .357 Magnum Model 605
Image:Taurus Judge Magnum.JPG|Taurus .45 Colt/.410 bore Model 4510 'The Judge'
|Webley Mk IV in .380 S&W
File:IOF-32-REV-1.JPG|IOF .32 Revolver in .32 S&W
File:Revolver Lefaucheux IMG 3108.jpg|Belgian-made Lefaucheur revolver, circa 1860-1865
Image:MWP Nagant.JPG|A Russian Nagant M1895 on display.


## പുറത്തേക്കുള്ള കണ്ണികൾ

* How to Load a Cap and Ball Revolver 
* The Snubnose Files
* How Stuff Works - Revolver
* Full-Auto Colt SAA
* —*Revolving gun*
* —*Improvement in firearms*
* —*Revolver*
* —*Revolver*

വർഗ്ഗം:ചെറുതോക്കുകൾ
മാത്തൂർ മന്ദമ്പുള്ളി ഭഗവതിക്ഷേത്രം

പാലക്കാട് ജില്ലയിലെ മാത്തൂർ ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ക്ഷേത്രമാണ് **മാത്തൂർ മന്ദംപുള്ളിക്കാവ് ഭഗവതിക്ഷേത്രം**
ആയിരത്തിൽപരം വർഷത്തെ പഴക്കമുള്ള പുരാതനമായ ഈ ഭദ്രകാളി ക്ഷേത്രം ടിപ്പുസുൽത്താന്റെ പടയോട്ടകാലത്ത് ടിപ്പുവിന്റെ സൈന്യം കേരളത്തിലെ നിരവധി ക്ഷേത്രങ്ങൾ തച്ചു തകർത്തതിൽ ഈ ക്ഷേത്രവും പെടുന്നു . അതിനു ശേഷം അനേക വർഷം ഈ ക്ഷേത്രം ജീർണതവസ്ഥയിൽ ആയിരുന്നു.

 

## പുറത്തേക്കുള്ള കണ്ണികൾ
*
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
മനുഷ്യ തലയോട്

മുഖത്തിനും തലയ്ക്കും ആകൃതിനൽകുന്നതും മസ്തിഷ്കത്തിന്റെ ആവരണവുമായ അസ്ഥിയാൽ നിർമ്മിതവും മനുഷ്യന്റെ അസ്ഥികൂടത്തിന്റെ ഭാഗവുമാണ് **തലയോട്**. പ്രായപൂർത്തിയായ മനുഷ്യരിൽ **തലയോട്** സാധാരണയായി 22 എല്ലുകൾ ചേർന്ന് കാണപ്പെടുന്നു.  .

ശിശുക്കളുടെ തലയോടിൽ എല്ലില്ലാത്ത സ്ഥരംകൊണ്ടു മൂടിയ ഒരു പഴുതാണ് **ഫോണ്ടനെൽ**(fontanelle). ഇതെ എകദേശം 18മാസം പ്രായമാവുമ്പോൾ മൂടിപ്പോകും. 

തലയോടിലെ എല്ലാ എല്ലുകളും ഉറപ്പായി ബന്ധിപ്പിച്ചിരിക്കുന്നു. എട്ട് എല്ലുകൾ ചേർന്ന് മസ്തിഷ്കത്തെ സംരക്ഷിക്കുന്നു, 14 എല്ലുകൾ ചേർന്ന് മുഖം നിർമ്മിച്ചിരിക്കുന്നു. മസ്തിഷ്കത്തിനെ സംരക്ഷണമാണ് പ്രധാന ധർമമെങ്കിലും, മുഖത്തിന്റെ ആകൃതിക്ക് കാരണമാകുന്നതും മനുഷ്യ തലയോട് മൂലമാണ്. കൺകുഴികളും താടിയെല്ലുകളും ചേർന്നതാണ് മനുഷ്യ തലയോട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:മനുഷ്യശരീരഘടന
നെറ്റി

മനുഷ്യ ശരീരശാസ്ത്രത്തിൽ തലയുടെ നെറുകെയുള്ള ഭാഗത്തിനെയാണ് **നെറ്റി** എന്നു പറയുന്നത്. കൂടുതൽ വ്യക്തമായി പറഞ്ഞാൽ നെറ്റി എന്നത് മുഖത്തിന്റെ, കണ്ണുകൾക്കുമുകളിലുള്ള, താരതമ്യേന രോമരഹിതവും വിസ്തൃതവുമായ, ഭാഗമാണ്. നെറ്റിയുടെ മുകൾഭാഗത്തിനും രണ്ട്  വശങ്ങൾക്കും പുറകിൽ, തലക്ക് ചുറ്റുമായും നിറുകയിലുമായി, തലമുടി തഴച്ചുവളരുന്നു.  
## പ്രമാണങ്ങൾ

## മറ്റ് ലിങ്കുകൾ
*

വർഗ്ഗം:ശരീരാവയവങ്ങൾ
വാമനപുരം നിയമസഭാമണ്ഡലം

തിരുവനന്തപുരം ജില്ലയിലെ ഒരു നിയമസഭാ നിയോജക മണ്ഡലമാണ്‌ **വാമനപുരം**. ആറ്റിങ്ങൽ ലോകസഭാ നിയോജക മണ്ഡലത്തിന്റെ  ഭാഗമാണ്‌  വാമനപുരം നിയമസഭാ നിയോജക മണ്ഡലം. ഡി.കെ. മുരളി (സി.പി.ഐ.എം) ഇപ്പോൾ ഈ മണ്ഡലത്തെ പ്രതിനിധീകരിക്കുന്നു.

{
  "type": "ExternalData",
  "service": "geoshape",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P7938 wd:Q16136220 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}

## മുനിസിപ്പാലിറ്റി/പഞ്ചായത്തുകൾ
#നെല്ലനാട്
#വാമനപുരം
#പുല്ലമ്പാറ
#കല്ലറ
#പാങ്ങോട്
#നന്ദിയോട്
#പെരിങ്ങമ്മല
#ആനാട്
#പനവൂർ

## പ്രതിനിധികൾ
* ഡി.കെ. മുരളി 2016-മുതൽ
*കോലിയക്കോട് കൃഷ്ണൻ നായർ 2011-2016
*ജെ. അരുന്ധതി 2006-2011
*പിരപ്പൻകോട് മുരളി 2001-2006
*പിരപ്പൻകോട് മുരളി 1996 - 2001
*കോലിയക്കോട് കൃഷ്ണൻ നായർ 1991 - 1996 
*കോലിയക്കോട് കൃഷ്ണൻ നായർ 1987 - 1991 
*കോലിയക്കോട് കൃഷ്ണൻ നായർ 1982 - 1987
*കോലിയക്കോട് കൃഷ്ണൻ നായർ 1980 - 1982
*എൻ. വാസുദേവൻ പിള്ള 1977 - 1979 
*എം. കുഞ്ഞുകൃഷ്ണപിള്ള 1970 - 1977
*എൻ. വാസുദേവൻ പിള്ള 1967 - 1970 

## തിരഞ്ഞെടുപ്പുകൾ

## തിരഞ്ഞെടുപ്പു ഫലങ്ങൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബം

വർഗ്ഗം:കേരളത്തിലെ നിയമസഭാമണ്ഡലങ്ങൾ
അബൂ താലിബ്

മുഹമ്മദുനബിയുടെ പിതൃവ്യനായിരുന്നു **അബൂ താലിബ്** ‎ (549 – 619). ശരിയായ പേര് അബ്ദു മനാഫ് ഇബ്നു അബ്ദുൽമുത്തലിബ് (അറബിൿ: أبو طالب بن عبد المطلب‎) എന്നാണ്. നബിയുടെ ജാമാതാവായിരുന്ന അലി ബിൻ അബീത്വാലിബ്, ഇദ്ദേഹത്തിന്റെ പുത്രനാണ്. പിതാമഹനായ അബ്ദുൽ മുത്തലിബ് നിര്യാതനായപ്പോൾ 10 വയസ്സു മാത്രമുള്ള നബിയുടെ രക്ഷാകർത്തൃത്വം ഏറ്റെടുത്തത് അബൂ താലിബ് ആയിരുന്നു. സഹോദര പുത്രനോട് നിസ്സീമമായ വാത്സല്യമാണ് ഇദ്ദേഹത്തിനുണ്ടായിരുന്നത്. ഇദ്ദേഹത്തോടൊപ്പം നബി വ്യാപാരാർഥം സിറിയയിൽ സഞ്ചരിച്ചിട്ടുണ്ട്. മുഹമ്മദ് തന്റെ പ്രവാചകത്വം പ്രഖ്യാപിക്കുകയും അറബികളുടെ വിഗ്രഹാരാധനയെയും പ്രാകൃതസമ്പ്രദായങ്ങളെയും എതിർക്കുകയും ചെയ്തപ്പോൾ മക്കാ നിവാസികളായ ഖുറൈഷികൾ കുപിതരായി അദ്ദേഹത്തെയും അനുയായികളെയും പല പ്രകാരത്തിൽ ദ്രോഹിച്ചു. ഈ സമയത്ത് അബൂ താലിബ് നബിക്കു നല്കിയ സഹായവും സംരക്ഷണവും ഖുറൈഷികൾക്ക് ഇഷ്ടപ്പെട്ടില്ല. തന്റെ വംശജരായ ഖുറൈഷികൾ അബൂ താലിബിനെ ഇതിൽനിന്നും പിന്തിരിപ്പിക്കുവാൻ പ്രയോഗിച്ച ഉപായങ്ങളെല്ലാം നിഷ്ഫലമാകുകയാണുണ്ടായത്. ഖുറൈഷികൾ കോപാന്ധരായി. അവർ ഇദ്ദേഹത്തിനും കുടുംബമായ നൂഹാഷിമിനും എതിരെ സാമൂഹികബഹിഷ്കരണം പ്രഖ്യാപിച്ചു. മക്കയിലെ ഒരു താഴ്വരയിൽ രണ്ടര വർഷം ബഹിഷ്കൃതനായി ജീവിക്കേണ്ടി വന്നുവെങ്കിലും അബൂ താലിബിന്റെ നിശ്ചയദാർഢ്യം ഇളക്കമറ്റതായിരുന്നു. മുഹമ്മദിന്റെ മതത്തോടുള്ള കൂറുകൊണ്ടല്ല മുഹമ്മദിനോടുള്ള വാത്സല്യംകൊണ്ടാണ് ഈ ത്യാഗമെല്ലാം ഇദ്ദേഹം ചെയ്തത്. അബൂ താലിബിന്റെ നിര്യാണം പ്രവാചകന് നികത്താനാവാത്ത ഒരു നഷ്ടമായിരുന്നുവെങ്കിൽ ഖുറൈഷികൾക്ക് അതൊരു ആശ്വാസമായിരുന്നഅബൂതാലിബ് മുസ്ലിം ആയിരുന്നോ എന്ന കാര്യത്തിൽ മുസ്ലിം പണ്ഡിതന്മാർക്കിടയിൽ ഭിന്നാഭിപ്രായമുണ്ട്.

## പ്രവാചകനോടുള്ള സ്നേഹം
ഒരിക്കൽ കച്ചവടവാശ്യാർഥം അബൂതാലിബ് യാത്രപോയപ്പോൾ അദ്ദേഹത്തെ വേർപിരിയുന്ന അവസ്ഥ സഹിക്കാനാവാതെ കുട്ടിയായിരുന്ന മുഹമ്മദ് വാവിട്ട് കരഞ്ഞിരുന്നു.ഈ സമയം അദ്ദേഹം പറഞ്ഞു."ഓ ദൈവമേ.. ഞാനവിനെയും കൊണ്ടുപോകുകയാണ്.ഞങ്ങൾ വേർപിരിഞ്ഞുനിൽക്കാനാവില്ല"  

സാമ്പത്തികമായി അബൂതാലിബ് വളരെ പ്രയാസം നേരിട്ട കാലത്ത് മുഹമ്മദ് നബി അദ്ദേഹത്തിൻറെ ഒരു മകനെ സംരക്ഷിച്ചിരന്നു.അലിയായിരുന്നു ആ മകൻ.

## പ്രവാചകനെ സംരക്ഷിക്കൽ
മുസ്ലിം മതവിശ്വാസിയല്ലാതിരുന്നിട്ടും അബൂ താലിബ് , മുഹമ്മദിനെ സംരക്ഷിച്ചിരുന്നു.ഇതിന് അബൂതാലിബ് വലിയ വിലകൊടുക്കേണ്ടി വന്നിട്ടുണ്ട്. അബൂതാലിബിന് പല ഗോത്രങ്ങളിൽ നിന്നും വിലക്കും കിട്ടി.അബൂതാലിബ് നിരന്തരമായി മുഹമ്മദിന് പിന്തുണ നൽകുന്നത് അറേബ്യയിലെ വിവിധ ഗോത്രക്കാർക്കിടയിൽ അതൃപ്തിയുണ്ടായിരുന്നു. അബൂതാലിബിന് കോഴകൊടുക്കാനും ശ്രമിച്ചിരുന്നെങ്കിലും അതൊന്നും അദ്ദേഹം വകവെച്ചില്ല.തുടർന്ന് ഖുറൈശ് ഗോത്രം മറ്റുഗോത്രങ്ങളുമായി ബന്ധപ്പെട്ട് അബുതാലിബിൻറെ ഗോത്രമായ ബനൂ ഹാശിമുമായി വ്യാപാര ബന്ധം ബഹിഷ്ക്കരിച്ചു.കൂടാതെ ബനൂഹാശിം കുടുംബവുമായി വിവാഹ ബന്ധംപോലുള്ള ബന്ധംപോലും ഉപേക്ഷിച്ചു.മുഹമ്മദ് നബിക്ക് പ്രവാചകത്വം ലഭിച്ച ആദ്യത്തെ ഏഴ് വർഷത്തോളം ഈ ബഹിഷ്ക്കരണം അവർ അബൂതാലിബിൻറെ കുടുംബത്തോട് ചെയ്തിരുന്നു.
പയ്യപ്പിള്ളി വർഗീസ് കത്തനാർ

സിറോ മലബാർ സഭ ധന്യനായി പ്രഖ്യാപിച്ച ഒരു വൈദികനാണ് **മാർ വർഗീസ് പയ്യപ്പിള്ളി പാലയ്ക്കാപ്പിള്ളി**. ഇദ്ദേഹത്തെ  വിശുദ്ധനായി പ്രഖ്യാപിക്കുവാനുള്ള നാമകരണ നടപടികൾക്ക് 2009-ൽ തുടക്കം കുറിച്ചു. 

## ജീവിതരേഖ
ഏറണാകുളം ജില്ലയിലെ കോന്തുരുത്തി സുറിയാനി പള്ളി ഇടവകയിൽ പെരുമാനൂർ ദേശത്ത് പുരാതനവും കുലീനവുമായ പയ്യപ്പിള്ളി പാലയ്ക്കാപ്പിള്ളി നസ്രാണി തറവാട്ടിൽ 
1876 ഓഗസ്റ്റ് 8-നാണ് വർഗീസ് കത്തനാരുടെ ജനനം. 1927-ൽ അദ്ദേഹം അഗതികളുടെ സന്യാസസമൂഹം രൂപീകരിച്ചു. കടമക്കുടി, ആലങ്ങാട്, ആരക്കുഴ-മീൻകുന്നം എന്നീ ഇടവകകളിൽ വൈദികസേവനം അനുഷ്ഠിച്ചു. ആലുവ സെന്റ്. മേരീസ് ഹൈസ്കൂളിന്റെ മാനേജർ സ്ഥാനവും വഹിച്ചിരുന്നു. 1929 - ഒക്ടോബർ 5 - ന് പയ്യപ്പിള്ളി പാലയ്ക്കാപ്പിള്ളി വർഗീസ് കത്തനാർ അന്തരിച്ചു.

### ദൈവദാസപ്രഖ്യാപനം

മരണശേഷം 80 വർഷങ്ങൾക്കു ശേഷമാണ് നാമകരണ നടപടികൾ ആരംഭിക്കുകയും വർഗീസ് കത്തനാരെ ദൈവദാസനായി പ്രഖ്യാപിക്കുകയും ചെയ്തത്. 2009 സെപ്റ്റംബറിൽ സിറോ മലബാർ സഭ മേജർ ആർച്ച്ബിഷപ്പ് കർദ്ദിനാൾ മാർ വർക്കി വിതയത്തിലാണ് ദൈവദാസ പ്രഖ്യാപനം നടത്തിയത്.

### വിശുദ്ധ പദവി
വർഗീസ് കത്തനാരെ വിശുദ്ധനായി പ്രഖ്യാപിക്കുവാനുള്ള നാമകരണ നടപടികൾക്ക് 2009-ൽ തുടക്കം കുറിച്ചു. ഇതിനായി കോന്തുരുത്തി മാർ യോഹന്നാൻ നെപുംസിയാനോസ് സുറിയാനി പള്ളിയിലെ ഇദ്ദേഹത്തിന്റെ കബറിടം തുറന്നു പരിശോധിച്ചു. തുടർന്ന് നാമകരണ കോടതി അംഗങ്ങൾ മേജർ ആർച്ച്ബിഷപ്പ് കർദ്ദിനാൾ മാർ വർക്കി വിതയത്തിലിന്റെ അധ്യക്ഷതയിൽ സത്യപ്രതിജ്ഞ ചെയ്തു. പിന്നീട് ഇദ്ദേഹത്തിന്റെ ഭൗതികാവശിഷ്ടങ്ങൾ പ്രത്യേക പേടകത്തിലാക്കുകയും മാർ തോമസ് ചക്യാത്തിന്റെ കാർമ്മികത്വത്തിൽ പുതിയ കബറിടത്തിൽ സംസ്കരിക്കുകയും ചെയ്തു. ഡോ. ജോയി ഫ്രാൻസിസ് വിതയത്തിൽ, ഡോ. മാത്യു പുതിയേടം, സിസ്റ്റർ കർമലത, സിസ്റ്റർ സ്റ്റെല്ലാമരിയ എന്നീ വിദഗ്ദ്ധരാണ് ഭൗതികാവശിഷ്ടങ്ങൾ പരിശോധിച്ചത്.

## ചിത്രശാല

File:Mar Varghese Payyappilly Palakkappilly Funeral.jpg|പയ്യപ്പിള്ളി വർഗീസ് കത്തനാരുടെ കബറടക്കം (1929)
പ്രമാണം:Kanjirappally Bishop Mar Mathew Arackal at Tomb of Mar Varghese Payyappilly Palakkappilly.jpg|വർഗീസ് കത്തനാരുടെ കബറിടത്തിൽ കാഞ്ഞിരപ്പള്ളി രൂപതാ മെത്രാൻ മാർ മാത്യു അറയ്ക്കൽ തിരുമേനി
File:Mar Varghese Payyappilly Palakkappilly Tomb.jpg|വർഗീസ് കത്തനാരുടെ കബറിടം
File:Dukrana of Mar Varghese Payyappilly Palakkappilly.jpg|വർഗീസ് കത്തനാരുടെ 50-ആം ദുക്റാന
File:George Alencherry during 135th birthday of Mar Varghese Payyappilly Palakkappilly.jpg|വർഗീസ് കത്തനാരുടെ 135-ആം ജന്മവാർഷികം സിറോ മലബാർ സഭ മേജർ മെത്രപ്പോലിത്ത മാർ ജോർജ് ആലഞ്ചേരി ഉദ്ഘാടനം ചെയ്യുന്നു
File:Mar Jacob Manathodath and Mathai Payyappilly Palakkappilly.jpg|വർഗീസ്‌ കത്തനാരുടെ ജീവചരിത്രം മാർ ജേക്കബ്‌ മനത്തോടത്ത് തിരുമേനി പയ്യപ്പിള്ളി പാലയ്ക്കാപ്പിള്ളി തറവാട്ടിലെ മുതിർന്ന കാരണവരായ പയ്യപ്പിള്ളി മത്തായിക്ക് നല്കി പ്രകാശനം ചെയ്യുന്നു 


## അവലംബം

## പുറത്തേക്കുള്ള കണ്ണികൾ
* പയ്യപ്പിള്ളി പാലയ്ക്കാപ്പിള്ളി വർഗീസ് കത്തനാരെക്കുറിച്ച് മലയാളത്തിൽ വായിക്കുവാൻ 
* http://sistersofthedestitute.org/ 

വർഗ്ഗം:സിറോ മലബാർ സഭയിലെ ദൈവദാസർ
കരുനാഗപ്പള്ളി (വിവക്ഷകൾ)

*കരുനാഗപ്പള്ളി
*കരുനാഗപ്പള്ളി ഗ്രാമപഞ്ചായത്ത്
*കരുനാഗപ്പള്ളി താലൂക്ക്
*കരുനാഗപ്പള്ളി നഗരസഭ
*കരുനാഗപ്പള്ളി സ്വരൂപം
*കരുനാഗപ്പള്ളി നിയമസഭാമണ്ഡലം
തലയോട്

അസ്ഥിയാൽ തീർത്ത തലയുടെ ആവരണം ആണ്  **തലയോട്**. മിക്ക നട്ടെല്ലുള്ള ജീവികളുടെയും അസ്ഥികൂടത്തിന്റെ ഭാഗമാണ് ഇത്.  മുഖത്തിന്റെ ആകൃതിയും മസ്തിഷ്കത്തിന്റെ സുരക്ഷയും ആണ് ഇവയുടെ പ്രധാന ധർമ്മം.

## ഇതും കാണുക
*മനുഷ്യ തലയോട്
## അവലംബം

വർഗ്ഗം:അസ്ഥികൂട വ്യവസ്ഥ
മിൻമി

കവചമുള്ള ഒരു ദിനോസറാണ് **മിൻമി**. മേയി, കോൽ എന്നീ ദിനോസറുകളെ കണ്ടെത്തുന്നതിനു മുൻപ് ഏറ്റവും ചെറിയ പേര് ഉള്ള ദിനോസർ എന്ന പദവി മിൻമിക്കു സ്വന്തമായിരുന്നു. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്.

## ശരീര ഘടന
മിൻമി നാലു കാലിലാണ് സഞ്ചരിക്കുന്നത്. പിറകിലുള്ള കാലുകൾക്ക് മുൻ കാലുകളെ അപേക്ഷിച്ച് നീളം കുടുതലായിരുന്നു. ചെറിയ ഇടുങ്ങിയ കഴുത്തും, പരന്ന തലയോട്ടിയും വളരെ ചെറിയ തലച്ചോറുമായിരുന്നു മിൻമിക്ക്. പൂർണ്ണ വളർച്ചയെത്തിയ മിൻമിക്ക് 2 മീറ്റർ (10 അടി) നീളവും, തോൾ വരെ ഏകദേശം 1 മീറ്റർ (3 അടി) ഉയരവും ഉണ്ടായിരുന്നു. വളരെ സാവധാനം മാത്രം സഞ്ചരിക്കുന്ന വർഗമായിരുന്നു എന്നാണ് ഇവയുടെ ഫോസ്സിൽ കാൽ പാടുകൾ പഠിച്ച ശാസ്ത്രജ്ഞൻമാർ പറയുന്നത്.

## അവലംബം

**The Dinosaur Age Mega*, issue 4, Magazine of the National Dinosaur Museum, Canberra.
*  (1980). An ankylosaur (Ornithischia: Reptilia) from the Lower Cretaceous of southern Queensland. Memoirs of the Queensland Museum 20:65-75.

## പുറത്തേക്കുള്ള കണ്ണികൾ
*Australian Age of Dinosaurs

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
കോൽ

തെറാപ്പോഡ വിഭാഗത്തിൽ പെട്ട ഒരു ദിനോസർ ആണ് **കോൽ**. ദിനോസറുകളുടെ ഇടയിൽ ഏറ്റവും ചെറിയ പേരുള്ള രണ്ടു ദിനോസറുകളിൽ ഒന്ന് കോൽ ആണ് മറ്റൊന്ന് മേയി ആണ്. മംഗോളിയയിൽ ആണ് ഇവയുടെ ഫോസ്സിൽ കണ്ടെത്തിയിട്ടുള്ളത്.

## പേര്
ശാസ്ത്രീയ നാമം *കോൽ ഘുവ്എ*  എന്നാണ്, അർഥം സുന്ദരമായ പാദം ഉള്ള എന്ന് . വാക്കുകൾ മംഗോളിയൻ ആണ്  

## കണ്ടെത്തൽ
കോൽന്ടെ ആകെ ഒരു ഫോസ്സിൽ  മാത്രം ആണ് കിട്ടിയിട്ടുളത് , അത്  കൊണ്ട് തന്നെ ഇപ്പോൾ കൂടുതൽ വിവരങ്ങൾ ലഭ്യമല്ല. കോൾ വളരെ കുറവ് ഉള്ള ദിനോസർ ആയിരിക്കം എന്ന് അനുമാനിക്കുന്നു.

## അവലംബം

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
വർഗ്ഗം:ഏഷ്യൻ ദിനോസറുകൾ
ഹയർ പർച്ചേസ്

വിലയുടെ ഒരു പങ്കുമാത്രം തത്കാലം നല്കികൊണ്ടോ  നല്കാതെയോ വിലയുടെ ബാക്കിഭാഗമോ പൂർണമായ വിലയോ നിശ്ചിത ഗഡുക്കളായി അടച്ചുതീർത്തു കൊള്ളാമെന്ന വ്യവസ്ഥയിൽ സാധനങ്ങൾ വാങ്ങുന്ന പദ്ധതിയാണ് **ഹയർ പർച്ചേസ്**. **തവണവ്യവസ്ഥ (ഇൻസ്റ്റോൾമെന്റ് പദ്ധതി)** എന്നും അറിയപ്പെടുന്നു. വാങ്ങിക്കുന്ന വസ്തുവിന്റെ വില പൂർണമായി അടച്ചുതീരുന്നതുവരെ വാങ്ങുന്നയാൾക്ക് അതിന്മേൽ  ഉടമസ്ഥാവകാശം സിദ്ധിക്കാത്തതിനാലാണ് ഈ പദ്ധതിക്കു ഹയർ (വാടകയ്‌ക്കെടുക്കൽ) പർച്ചേസ് (വാങ്ങൽ) എന്ന പേരു സിദ്ധിച്ചത്. ഇംഗ്ലണ്ട്-ലെ പിയാനോ വ്യാപാരികളും തയ്യൽ യന്ത്ര വ്യാപാരികളും മറ്റുമാണ് ഈ സമ്പ്രദായത്തിന്റെ ഉപജ്ഞാതാക്കൾ എന്നു പറയപ്പെടുന്നു.

## അവലംബം

വർഗ്ഗം:സാമ്പത്തികം
മേയി

2004-ൽ ചൈനയിൽ നിന്നും ഫോസ്സിൽ കണ്ടെത്തിയ, താറാവിനോളം മാത്രം വലിപ്പമുള്ള ഒരു ദിനോസറാണ് **മേയി**. ഇത് തെറാപ്പോഡ വിഭാഗത്തിൽ ഉൾപ്പെടുന്നതാണ്. ക്രിറ്റേഷ്യസ്‌ കാലത്തിന്റെ തുടക്കത്തിൽ ജീവിച്ചിരുന്ന ദിനോസർ ആണ്  ഇവ .

## പേരിന്റെ അർഥം
പേര് വരുന്നത് ചൈനീസ് ഭാഷയിൽ നിന്നും ആണ് (ചൈനീസ്, 寐 mèi മേയി and 龙 lóng ലോങ്ങ്‌) . അർഥം ശാസ്ത്രീയ നാമം അനുസരിച്ച് മേയി ലോങ്ങ്‌ എന്നാൽ ഉറങ്ങുന്ന വ്യാളി എന്ന് ആണ്.
ദിനോസറുകളുടെ ഇടയിൽ ഏറ്റവും ചെറിയ പേരുള്ള രണ്ടു ദിനോസറുകളിൽ ഒന്ന് മേയി ആണ് മറ്റൊന്ന് കോൾ ആണ്.

## പുറത്തേക്കുള്ള കണ്ണികൾ
* Troodontidae  from Thescelosaurus
* ''മേയി ലോങ്ങ്‌'' at the American Museum of Natural History

വർഗ്ഗം:ഏഷ്യൻ ദിനോസറുകൾ
വർഗ്ഗം:ചൈനീസ് വാക്കുകളുള്ള ലേഖനങ്ങൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
കിളിമാനൂർ നിയമസഭാമണ്ഡലം

തിരുവനന്തപുരം ജില്ലയിലെ ഒരു നിയമസഭാ നിയോജക മണ്ഡലമാണ്‌ **കിളിമാനൂർ**. ചിറയിങ്കീഴ് ലോകസഭാ നിയോജക മണ്ഡലത്തിന്റെ  ഭാഗമാണ്‌  കിളിമാനൂർ സംവരണ മണ്ഡലം. എൻ. രാജൻ (സി.പി.ഐ) ഇപ്പോൾ ഈ മണ്ഡലത്തെ പ്രതിനിധീകരിക്കുന്നു. 1967-ൽ മൂന്നാം കേരള നിയമസഭയുടെ ഭാഗമായി രൂപം കൊണ്ട ഈ മണ്ഡലം 2011-ൽ പന്ത്രണ്ടാം  കേരള നിയമസഭയുടെ കാലാവധി അവസാനിക്കുന്നതോടെ ഇല്ലാതാകുകയാണു. മണ്ഡല രൂപീകരണത്തിനു ശേഷം സി.പി.ഐ മാത്രമേ ഈ മണ്ടലത്തെ പ്രതിനിധീകരിച്ചിട്ടുള്ളു എന്ന അപൂർവതയുണ്ട്. 

2008-ലെ മണ്ഡലപുനഃക്രമീകരണത്തോടെ ഈ മണ്ഡലം ഇല്ലാതായി.

## മുനിസിപ്പാലിറ്റി/പഞ്ചായത്തുകൾ
#പഴയകുന്നുമ്മേൽ
#പുളീമാത്ത്
#കിളിമാനൂർ
#നഗരൂർ
#മടവൂർ
#പള്ളിക്കൽ
#കരവാരം
#നാവായ്ക്കുളം
#മാണിക്കൽ

## പ്രതിനിധികൾ
*എൻ. രാജൻ 2006-2006
*എൻ. രാജൻ 2001-2006
*ഭാർഗ്ഗവി തങ്കപ്പൻ 1996 - 2001
*എൻ. രാജൻ 1991 - 1996 
*ഭാർഗ്ഗവി തങ്കപ്പൻ 1987 - 1991 
*ഭാർഗ്ഗവി തങ്കപ്പൻ 1982 - 1987
*ഭാർഗ്ഗവി തങ്കപ്പൻ 1980 - 1982
*പി. കെ. ചാത്തൻ മാസ്റ്റർ 1977 - 1979 
*പി. കെ. ചാത്തൻ മാസ്റ്റർ 1970 - 1977
*സി. കെ. ബാലകൃഷ്ണൻ 1967 - 1970 

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബം

വർഗ്ഗം:1965-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
വർഗ്ഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ
ഉണ്ണി നമ്പൂതിരി

നമ്പൂതിരി സമുദായത്തിലെ അനാചാരങ്ങൾക്കെതിരെ എം.ആർ.ബി.യുടെ പത്രാധിപത്യത്തിൽ പ്രസിദ്ധീകരണം ആരംഭിച്ച ആനുകാലികമാണു് **ഉണ്ണി നമ്പൂതിരി**.

1920 മുതൽ 1940 വരെയുള്ള കാലയളവിൽ  തൃശ്ശൂരിൽ നിന്നുമാണു് 'ഉണ്ണി നമ്പൂതിരി' പ്രസിദ്ധപ്പെടുത്തിയിരുന്നതു്. ആദ്യത്തെ 10 വർഷം മാസികയായും പിന്നീട് വാരികയായും ആലത്തൂർ അനുജൻ നമ്പൂതിരിപ്പാടിന്റെ ഉടമസ്ഥതയിലും വേന്ത്രക്കാട്ടു ശങ്കരൻ നമ്പൂതിരിയുടെ പത്രാധിപത്യത്തിലും പുറത്തുവന്നിരുന്ന, ഇതിന്റെ ലക്ഷ്യം നമ്പൂതിരി സമുദായത്തെ നവീകരിക്കുക എന്നതായിരുന്നു. സമുദായ നേതാവായിരുന്ന കുറൂർ ഉണ്ണിനമ്പൂതിരിപ്പാടിന്റെ ഓർമ നിലനിർത്താനാണ് `ഉണ്ണിനമ്പൂതിരി' എന്ന പേരിട്ടത്. യോഗക്ഷേമസഭയുടെ പുരോഗമന പ്രവർത്തനങ്ങളുടെ പ്രചരണമാധ്യമമായിരുന്ന ഉണ്ണിനമ്പൂതിരി, വിധവാവിവാഹം അനുവദിക്കുക, ബാലികമാരെ വൃദ്ധൻമാർക്കു വിവാഹം ചെയ്തു കൊടുക്കുന്ന സമ്പ്രദായം അവസാനിപ്പിക്കുക, സ്ത്രീവിദ്യാഭ്യാസം പ്രോത്സാഹിപ്പിക്കുക എന്നീ ആശയങ്ങൾ പ്രചരിപ്പിച്ചു. 

വി.ടി.ഭട്ടതിരിപ്പാടിനെ പോലുള്ളവരാണ് ഇതിനു നേതൃത്വം നല്കിയത്. മുത്തിരിങ്ങോട്ട് ഭവത്രാതൻ നമ്പൂതിരിപ്പാട്, കാണിപ്പയ്യൂർ ശങ്കരൻ നമ്പൂതിരിപ്പാട്, ഒ.എം.സി. നമ്പൂതിരിപ്പാട് തുടങ്ങിയ എഴുത്തുകാരുടെ പരിശീലനക്കളരിയായിരുന്ന ഉണ്ണിനമ്പൂതിരിയിൽ വള്ളത്തോൾ‍, ഉള്ളൂർ, ജി.ശങ്കരക്കുറുപ്പ്, സാഹിത്യപഞ്ചാനനൻ, കെ.പി. കേശവമേനോൻ തുടങ്ങിയവരുടെ രചനകളും പ്രകാശിപ്പിച്ചിരുന്നു.

## അവലംബം

വർഗ്ഗം:മലയാളമാസികകൾ

വർഗ്ഗം:ആദ്യകാല മലയാള പ്രസിദ്ധീകരണങ്ങൾ
അബുൽ ഹസൻ താനാഷാ

ഉർദു കവിയും ഗോൽക്കൊണ്ടയിലെ അവസാനത്തെ പാദുഷയുമായിരുന്നു **അബുൽ ഹസൻ താനാഷാ** (1639 - 1704). പേർഷ്യൻ, അറബി, ഉർദു എന്നീ ഭാഷകളിൽ അഗാധപാണ്ഡിത്യം നേടിയിരുന്ന താനാഷാ തന്റെ ദർബാറിൽ നിരവധി കവികൾക്കും പണ്ഡിതന്മാർക്കും സ്ഥാനം നല്കി. അബ്ദുല്ല കുത്ബ് ഷാ എന്ന ചക്രവർത്തി മരിച്ചപ്പോൾ താനാഷാ ഗോൽക്കൊണ്ടയിലെ പാദുഷയായിത്തീർന്നു. ഭരണകാര്യങ്ങളെക്കാൾ സാഹിത്യാദികലകളോടായിരുന്നു ഇദ്ദേഹത്തിന് കൂടുതൽ താത്പര്യം.

ശക്തമായ ശൈലിയിൽ വർണനാത്മകമായ കവിതകളെഴുന്നതിൽ താനാഷാ സമർഥനായിരുന്നു. ദേശീയോത്സവങ്ങൾ, മതസംസ്കാരങ്ങൾ എന്നിവയെപ്പറ്റി ഇദ്ദേഹം രചിച്ചിട്ടുള്ള കവിതകളിൽ സമകാലീനസാംസ്കാരിക കാര്യങ്ങൾ പ്രതിബിംബിച്ചിട്ടുണ്ട്. ഇദ്ദേഹത്തിന്റെ ഗസലുകൾ ശൃംഗാരരസസമ്പൂർണമാണ്. പ്രേമവിഹ്വലകളായ നായികമാരെ അവതരിപ്പിക്കുകയും അവരുടെ പ്രേമവിലാസങ്ങളെ വർണിക്കുകയും ചെയ്യുക ഇദ്ദേഹത്തിന്റെ കാവ്യവിനോദമായിരുന്നു. സംസ്കൃതത്തിലെ ക്ളാസിക് രീതിയുടെ സ്വാധീനം താനാഷായുടെ കവിതകളിൽ പ്രകടമായി കാണാം. ഉർദു കവിതയിൽ ആധുനിക രൂപഭാവങ്ങൾ ഉരുത്തിരിയാൻ തുടങ്ങിയ അന്തരാളഘട്ടത്തിലെ പ്രമുഖകവി എന്ന നിലയിൽ താനാഷാ പ്രത്യേകം പ്രാധാന്യം അർഹിക്കുന്നു. 1704-ൽ ഇദ്ദേഹം നിര്യാതനായി.

വർഗ്ഗം:ഉർദു കവികൾ